Alexander McQueen pretvara svoj najpopularniji model tenisica u hodajuću optičku varku | Buro 24/7\nAlexander McQueen pretvara svoj najpopularniji model tenisica u hodajuću optičku varku\nNakon crne i u bijeloj varijanti\nNajnoviji dodatak asortimanu britanske luksuzne modne kuće Alexander McQueen svojoj "Oversized Sneaker" liniji najzanimljiviji je do sada. Prošle je godine "Oversized Sneaker" model bio među najpopularnijim tenisicama, nakon enormnog porasta prodaje, dodali su potplat s mjehurićima zraka, a početkom 2020. model je dobio svoju prvu "3D" verziju u crnoj koja je dobila odlične povratne informacije.\nPosljednja inačica, izvedena u bijeloj koži s debelim, prozirnim potplatom i uzorkom slojevitog jezička s optičkom iluzijom trodimenzionalnosti na peti dobila je naziv "White 3D". Na samom dnu potplata, prepoznatljivi, izrezani uzorak inspiriran leopardom također je bijele boje. Američki trgovac Browns preprodaje ih za 690 američkih dolara, a u Velikoj Britaniji su dosegle cijenu od 700 funti.


Evrokup: Faktor sreće i - neznanja - KOS magazin\nOba srpska predstavnika ispala su iz daljeg takmičenja u Evrokupu. Nekad bi to bio dovoljan razlog da se zabrinemo, danas se na društvenim mrežama ovo takmičenje posprdno naziva Kup Marinka Rokvića, a računa se jedino pobeda u večitom derbiju. Dokaz da smo pali niže nego što mislimo.\nI Crvenu zvezdu i Partizan samo po jedan poen delio je od nade da bi u poslednjem kolu mogli da se plasiraju u četvrtfinale Evrokupa. Taj jedan poen je otprilike ekvivalent razlici između “šestice” i “sedmice” u igri loto. Na jednoj strani potop, na drugoj euforija, a provalija ih deli (što bi nekad rekao Željko Bebek). Decenijama su naši timovi (pa i reprezentacija) bili bolji od protivnika baš za jedan poen, sad je došlo vreme da su drugi za toliko bolji od nas. Mnogi će reći da je taj jedan poen čista sreća, ali kao svedok brojnih pobeda iste ove Crvene zvezde i istog ovog Partizana, ali u nekim drugim vremenima, odgovorno tvrdim da je taj jedan poen razlika – na znanje.\nZvezda nije znala da sačuva 7 poena vođstva u Limožu na samo dva minuta pre kraja. Dozvolila je već grogiranom protivniku da dotuče nju, i njene ambicije u ovom takmičenju. Limož je dotle sve utakmice u Evrokupu pogubio, ovo protiv Crvene zvezde im je jedina pobeda, a ni nju ne bi zabeležili da se beogradski tim nije svojski potrudio da im je pokloni. Često krivimo statistiku da skriva najbitnije stvari, ali u ovom slučaju otkriva ono što je krucijalno. Limož je imao 14 ofanzivnih skokova, Zvezda – 4. Drugim rečima – igrači našeg tima su loše, ili nikako “zagrađivali”. Ja drugo objašnjenje za ovaj podatak nemam. A kad neko ne ume da zagradi protivnika – znači samo da slabo radi na treninzima. Jer igra u odbrani ne zavisi ni od kakvog talenta, nego isključivo od volje i uigranosti. I jedno i drugo se stiče na treninzima.\nPosle poraza od Limoža (72-71) internet se usijao, navijači crveno-belih krivili su trenera Milana Tomića. Taj čovek ne može da pobegne od neuspeha svog tima u Evrokupu, gde je u drugoj fazi zabeležena jedna pobeda i četiri poraza. Njegova je odgovornost u najmanju ruku ista kao i ključnih igrača. Sada neću da se bavim time koliko Tomić nije svojim stavom i nastupom u medijima uspeo da stekne simpatije navijača Zvezde, i koliko je u brojnim situacijama bio najblaže rečeno ironičan u razgovoru sa novinarima. Neuspeh Crvene zvezde je i njegov, i mora biti svestan toga.\nO “slučaju Cirbes”, i njegovom izostavljanju iz tima na utakmici u Zagrebu protiv Cedevite (Zvezda poražena) kao i u Limožu (opet poraz) već sam nešto pisao. To je, po meni, trenerova odluka, i on sigurno zna zašto je svog startnog centra eliminisao iz sastava ekipe. Ali to mora i da obrazloži novinarima kad ga pitaju, a ne da njih optužuje zašto mu takva pitanja postavljaju.\nKao što i Andrea Trinkijeri, trener Partizana, mora jednom da konačno odgovori šta se događa sa kapitenom njegove ekipe Novicom Veličkovićem. Da li je povređen, nespreman (u sred sezone!), zašto ga nema u sastavu, zašto nedeljama (pa i mesecima) ne igra…\nPartizan je, kao i Crvena zvezda, izgubio sa jednim poenom razlike (77-78), i opet – na znanje protivnika (Ritas). Branili su vođstvo kad je Ritas izvodio loptu iz auta na 2,7 sekundi pre kraja, i dozbolili Parakuskom da ostane sam i pogodi pobedonosni koš. Tu se ne radi o talentu beloruskog centra, nego o znanju ili neznanju kako se u takvim trenucima brani sopstveni koš. Dozvoliti protivniku da u dve sekunde napravi akciju u kojoj će šutirati bez faula – izvinite, ali to je propust koji se ispravlja u osnovnoj košarkaškoj školi.\nPartizan, za razliku od Crvene zvezde, ima alibi da su se njegovi igrači zaista maksimalno borili u noći u kojoj ih nije išao šut. Da jeste, Ritas bi sigurno pao. Utisak je da je i puna dvorana “Aleksandar Nikolić” sputala igrače crno-belih, urnebesno navijanje kao da je dalo krila njihovim protivnicima. Očigledno da Trinkijerijevi momci još nisu sazreli da se nose sa tolikim pritiskom.\nŠta reći na kraju? Mnogo puta sam ponovio da je tužno kad naši timovi ispadnu iz Evrolige još tokom zime (a dešavalo se to više puta), i kad u proleće neki drugi igraju važne evropske utakmice a mi ovde se skoro uopšte ne interesujemo za to, i okrenuti smo nekim drugim, lokalnim događajima. Predstoji nam još jedno takvo proleće, i moram odmah da kažem svim dušebrižnisima da to nije dobra škola. Najbolja je ona škola kad se pobeđuje, svaka druga je loša. A da li smo ponavljali razred zbog loše sreće, ili neznanje – o tome se može razgovarati, mada sam uveren da će Evrokup biti brzo zaboravljen i da će se pažnja vrlo brzo usmeriti na lokalna događanja (kup i prvenstvo), dok će neki drugi igrati za velike titule i za velike pare.


Deveta planeta Sunčevog sistema\nDatum kreiranja: petak, 29 januar 2016 16:22\nPažnju najšire svetske javnosti ovog meseca je privukla vest da je otkrivena nova, deveta planeta Sunčevog sistema. Ako ne računamo Pluton, koji je pronađen 1930. godine, a kome je status planete ukinut odlukom Međunarodne astronomske unije 2006, poslednja planeta, Neptun, je otkrivena sada već davne 1846. i u toliko je ovo otkriće interesantnije jer se na njega čekalo čitavih 170 godina. Vest je objavljena 20. januara ove godine u «Astronomskom žurnalu», a otkriće pripada dvojici američkih istraživača i to Konstantinu Batjuginu i Majklu Braunu. Batjugin je rođeni Moskovljanin, koji je, idući putevima nauke, postao američki astronom. Majkl Braun je profesor na čuvanom Kaltehu u Kaliforniji i među astronomima uživa ugled jednog od navećih poznavaoca Sunčevog sistema. Uostalom, otkrio je nekoliko transenptunskih objekata (Eris, Sednu i Orcus). Transneptunski objekti su oni koji se nalaza iza planete Neptun.\nNova planeta je privremeno nazvana planeta Devet (jer je deveta otkrivena u Sunčevom sistemu), ali se u štampi označava i kao planeta X (iks) kako je još američki astronom Persival Lovel, početkom prošlog veka označavao planetu za kojom je u to vreme tragao.\nPreciznosti radi treba naglasiti da zapravo nije otkrivena sama planeta, već je samo, matematičkim putem i na osnovu kompjuterskih simulacija dokazano da ona postoji. Zbog toga su i podaci o novoj planeti prilično grubi i nedovoljno pouzdani. Šta o toj planeti znamo?\nNova planeta oko Sunca kruži po naglašeno eliptičnoj putanji, ima masu desetak puta veću od mase Zemlje, a nalazi se u mračnim dubinama Sunčevog sistema na prosečnoj udaljenosti od Sunca od nekih 700 astronomskih jedinica (AJ, prosečno rastojanje Zemlje od Sunca, što iznosi 150 miliona kilometara). Neptun je od Sunca udaljen oko 30 AJ, tj. 4,5 milijardi kilometara.\nSunce Deveta planeta obiđe za 10 000 do 20 000 godina. Njen prečnik se procenjuje na dva do četiri puta veći od prečnika od Zemlje (12 742 km). Ona je po svemu sudeći gasni gigant poput Urana i Neptuna.\nNe zna se tačno sadašnja lokacije planete. Ukoliko je blizu svog perihela (tačka na eliptičnoj putanji tela najbliža Suncu) ona bi se mogla pronaći i na ranije načinjenim foto-snimcima, što već uveliko astronomi, pretražujući baze podataka, i čine. Ukoliko je međutim ova planeta u afelu, na u tački svoje orbite koja je najdalja od Sunca, onda je za njenu vizuelnu detekciju neophodan neki od najvećih teleskopa koji postoje a kakav je npr. Kek od 10 metara koji se inače nalazi na Mauna Kei, na Havajima, ili japanski Subaru od 8 metara takođe na Mauna Kei.\nNa osnovu svega iznetog, u narednim godinama možemo očekivati nove, detaljnije i pouzdanije podatke o novoj planeti, a takođe i njen zvaničan naziv. Za očekivati je da on bude u skladu sa dosadašnjom praksom da se planetama Sunčevog sistema daju nazivi iz rimske mitologije.


U Crnoj Gorj nema zelje da se raskrsti sa proslostu, vec te ona vuce stalno unazad!!! Trebalo je da se donese jedna rezolucija o osudi svih zlocina iz proslosti!! Pa prvo genocide i zlocine Turaka koji su trajali vijekovima, harace, danke u krvi itd.. sa posebnim naglaskom, na zlocine lokalnog stanovnistva koje je preslo u islam, pa onda genocid Turske nad Jermenima u I svjetskom ratu, pa zlocine pripadnika Austro-ugarske vojske u I svjetskom ratu, pa Jasenovac i druge zlocine ustasa, Veliku, Pivu, zlocine cetnika nad muslimanskim stanovnistvom, zlocine muslimanskih formacija j balista, pa onda Srebrenicu, Bratunac i drugo. Samo tako kada svi priznaju krivicu moze da se ide u buducnost!!!\n(Orson Vels, 3. avgust 2021 05:27)\nDa me ubijaš,a ja ginem,da ne placem,da ne zalim,da ne pricam,da ne pišem,da cutim radi bratstva i jedinstva,i još da tvoja rezolucija bude prva iako ste mene pre ubili :(\n(cobo, 2. avgust 2021 17:38)\nDrugim recima ,muèi narode ,samo su drugi stradali , vi ste kolateralna šteta .\n(Deli, 2. avgust 2021 12:03)\nI pored detaljnog opisa sta se stvarno desilo, BBC nam na kraju daje poruku u stilu da "...Donošenje nekakvih rezolucija o tome, bez obzira ko ih donosi i kako glase, je hipokrizija, licemerje i besmisao i da to rade politicke parije radi svojih interesa…." . Pa sto to niste rekli kada je bila rezolucija o Genocidu u Srebrenici?\n(Tola, 2. avgust 2021 12:02)\nzato sto su medijski nafurani likovi u potpunosti obesmislili pravo znacenje i kompletni uzas te reci ... na kraju ce i pojedinacna ubistva biti proglasavana genocidom a sve zarad bombasticnijeg naslova u novinama ... al BBC vec zna sve o tome bolje od ikoga\n(marica, kriv, razumevanje..., 2. avgust 2021 11:46)\nNa žalost èlanak vrvi greškama, Prinz Eugen divizija nije bila nikakva kaznena jedinica (nego redovna Waffen SS formacija), u njoj nije bio ni jedan musliman ( nego uglavnom Vojvoðani), a njezin komandant iz 1943 (Artur Phleps) nije bio suðen ni streljan (stradao od Crvene Armije 44 kod Beograda), Itd, Itd ... sto se sve može lako provjeriti na internetu. Ovakav nivo neznanja o dešavanjima od strane nekoga tko se posvetio istraživanju ove tragiène price na žalost onda dovodi pod sumnju i sve ostalo sto piše u èlanku. Pa zar je tako teško provjeriti par elementarnih historijskih podataka prije nego sto ih se napise?!\n(Stevica, 2. avgust 2021 10:38)


U poslednja 24 sata korona virus je potvrđen kod 19.063 osoba, a istovremeno je od posledica ove bolesti preminulo 37 pacijenata. Testirano je 37.811 uzoraka. Pomoću respiratora diše 138 pacijenata.\nJuče je koronavirusom u odnosu na prethodnih 24 sata bila zaražena 19.901 osoba, a istovremeno su od posledica ove bolesti preminula 34 pacijenta. Testirane su 39.282 osobe. Na respiratoru je bio 131 pacijent.\n- Učesnici druge grupe primili su tri doze aktuelne Fajzer vakcine najmanje 90 do 180 dana pre studije. Oni će dobiti jednu dozu trenutne vakcine Fajzer ili vakcine specifične za omikron,rečeno je iz kompanije.\n- Učesnici treće grupe nisu primili nikakvu vakcinu protiv kovida. Oni će dobiti tri doze vakcine specifične za omikron - dodali su u saopštenju.\nVakcina specifična za omikron će se primenjivati kao doza od 30 mikrograma, isto kao i trenutna vakcina.\nKoronavirus presek podaci Srbija


Krstarica 20. maja 2005. 00:00\nDobri stereo zvučnici uz kompjuter velika su prednost i pružaju izuzetan efekat pri slušanju muzike, igranju kompjuterskih igara, gledanju filmova i drugih sadržaja koji podrazumevaju reprodukciju zvuka. Zbog toga će pravi ljubitelji dobrog zvuka obratiti posebnu pažnju pri kupovini zvučnika. Brend proizvođača pri tom ima značaja jer se na tržištu pojavljuju brojni „divljaci“ koji po specifikacijama nude mnogo, a ispunjavaju vrlo malo od ponuđenog. Tako nešto nikako se ne bi moglo reći za kompaniju JBL. Ona se već 50 godina nalazi na samom vrhu tržišta zvučnika i zvučnih sistema.\nU ponudi ove kompanije nalazi se zvučni sistem vrlo neobičnog dizajna – Creative II. Ova neobična kreacija koristi se kao kompjuterski stereo zvučni sistem za sve platforme računara, ali može se koristiti i za mnoge druge stereo i portabl uređaje sa odgovarajućim 3,5-milimetarskim stereo mini „džek“ priključkom – MP3 i drugi muzički plejeri, video-plejeri, igračke konzole i drugo. Creature II 2.1 komplet sastoji se od glavnog zvučnika (poznatiji je pod nazivom subwoofer) i dva pomoćna zvučnika (takozvani sateliti). Sateliti su istog dizajna kao i glavni zvučnik, vrlo lagani, sa ugrađenim minijaturnim zvučnicima za visoke tonove. Snaga subwoofer-a je 24 vata, dok su snage satelita po osam vati. Prema tome, ovaj sistem ima ukupnu snagu od 40 vati.\nCreative II ima vrlo male dimenzije, tako da se lako može smestiti na kompjuterskom stolu (čak i ako je on dosta preopterećen drugom opremom). Dimenzije subwoofer-a su 23 x 23 x 23 centimetra, dok su dimenzije satelita 7,5 x 7,5 x 7,5 centimetra. Zvučnici su napravljeni od kvalitetne plastike. U levom i desnom uglu subwoofer-a nalaze se srebrni potenciometri za podešavanje visokih i niskih tonova. Priključci za povezivanje su sa zadnje strane uređaja, kao i dugme za uključenje. Uz uređaj ide i ispravljač (ne baš malih dimenzija), smešten van kućišta subwoofer-a. Podešavanje se vrši dodirom (touch opcija). Pri tom se sve podešene opcije memorišu, tako da pri narednom uključenju ne treba ponovo podešavati (osim u slučaju novih zahteva).\nSpecifikacije uređaja pokazuju da se on koristi za frekventni opseg od 50 herca do 20 kiloherca, ima ulaznu impedansu od pet kilooma i odnos signal – šum od 80 decibela. Zahvaljujući svim karakteristikama, omogućava vrlo kvalitetnu reprodukciju zvuka. Jedini nedostatak koji se može navesti je poznati efekat rezonance pri pojačanju niskih tonova. To se dešava samo u slučaju rada pri visokim snagama, što bi se reklo – samo ako se zvučnik „odvrne do daske“. Cena ovog zvučnog sistema je oko 120 evra. To je više od cene mnogih modela drugih proizvođača, ali se kvalitet i brend ne mogu zanemariti.


Tramp: Iran se igra sa vatrom – Borba\nAmerički predsjednik Donald Tramp izjavio je da se Iran “igra vatrom” nakon što je Teheran saopštio da je probio granicu zaliha slabo obogaćenog uranijuma postavljenu međunarodnim nuklearnim sporazumom.\n“Nemam poruku za Iran. Znaju šta rade… mislim da se igraju vatrom”, rekao je američki predsjednik.\nBijela kuća je i ranije reagovala na iransku najavu, rekavši da “SAD i njihovi saveznici nikada neće dozvoliti Iranu da razvije nuklearno oružje”.


Amerika podržava Srbiju / Srbija / zone / home page - Osservatorio Balcani e Caucaso Transeuropa\nAmerika podržava Srbiju\nHillary Clinton (foto SEIU International)\nHilari Klinton, američka državna sekretarka, posetila je u utorak Beograd u okviru mini balkanske turneje. Prema prvim ocenama, pohvale koje je Klintonova izrekla u Beogradu više su od očekivanog\n15.10.2010. - Petra Tadić Beograd\nHilari Klinton u Beogradu se najpre srela sa predsednikom Srbije Borisom Tadićem. Na konferenciji za novinare, predsednik Tadić je izjavio da je Srbija opredeljena za nastavak saradnje sa Sjedinjenim Američkim Državama i istakao da dve zemlje u većini pitanja imaju iste stavove.\nTadić je istakao da Srbija i Amerika moraju da nastave izgradnju partnerskih odnosa nakon više godina nesporazuma. On je dodao da je Amerika najveći investitor u Srbiji, a da je saradnja u oblasti odbrane na najvišem nivou. Predsednik Srbije je naglasio da je Srbija opredeljena za punu saradnju sa Haškim tribunalom, i ponovio da će biti učinjeno sve kako bi se optuženi za ratne zločine našli pred sudom. Sva prava pojedinca u Srbiji se štite, naveo je Tadić, a dokaz za to je održana Parada ponosa i odgovor državnih organa na divljačke napade u Beogradu. „Srbija nikada neće priznati nezavisnost Kosova“ naveo je Tadić, ali se zalaže za konstruktivan dijalog između Beograda i Prištine.\n„Želimo da što pre počne dijalog sa Prištinom, jer samo kroz dijalog možemo rešiti istorijski konflikt između Srba i Albanaca koji traje već 150 godina“ zaključio je Tadić. Tadić se zahvalio Hilari Klinton na poseti Beogradu, istakavši da je za Srbiju od presudne važnosti strateško partnerstvo sa najvećim silama kao što je Amerika.\nHilari Klinton je svom domaćinu prenela stav američke administracije da Srbija ne samo što može da bude članica EU, već i lider, primer u Evropi. „U Beogradu sam da pružim podršku Srbiji u njenim naporima da se priključi Evropskoj uniji“ rekla je američka državna sekretarka.\n„Pred Srbijom su mnogi izazovi, a Amerika snažno podržava proces pridruživanja regiona evropskoj porodici“ istakla je Klintonova i dodala da „nijedna zemlja nije učinila napora koliko Srbija da bi se približila Evropi“.\nU istom maniru je pohvalno govorila o predsedniku Srbije čije je liderske sposobnosti naročito naglasila. Hilari Klinton je imala reči pohvale i za policiju koja je „zaštitila ljudska prava“ i omogućila održavanje Parade ponosa. U intervjuu za Radio televiziju Srbije, Klintonova je rekla da Amerika razume da Srbija ne priznaje nezavisnost Kosova i pohvalila držanje Srbije u Generalnoj skupštini UN nakon savetodavnog mišljenja Suda pravde. „Za nas je važno da što pre počne dijalog između Srbije i Kosova, jer to doprinosi dobrobiti dva naroda“ rekla je državna sekretarka i najavila da će istu poruku preneti i Prištini.\nHilari Klinton je u Beogradu razgovarala i sa premijerom Vlade Republike Srbije Mirkom Cvetkovićem i trojicom potpredsednika, Božidarom Đelićem, Ivicom Dačićem i Mlađanom Dinkićem. Sa ovog sastanka izdato je kratko saopštenje u kojem se navodi da su predstavnici dve delegacije razgovarali o nastavku saradnje Srbije i Amerike.\nNema bližih informacija ni o sastanku Hilari Klinton sa Vukom Jeremićem, ministrom inostranih poslova, iako se zna da ovaj nekadašnji američki đak nije omiljena ličnost u Vašingtonu.\nPoslednji u nizu sastanaka sa srpskim zvaničnicima, Hilari Klinton je imala sa ministrom odbrane Draganom Šutanovcem, koji je, prema očekivanjima prošao u srdačnom tonu. Još jednom je istaknuto da Srbija i Amerika izuzetno snažno sarađuju u vojnim pitanjima, te da je srpska vojska dostigla visok nivo profesionalnosti.\nPosetu Beogradu državna sekretarka je završila neformalnim sastankom sa predstavnicima civilnog društva. Poslednjih dvadeset godina Amerika ulaže velika sredstva u razvoj civilnog društva u Srbiji, te je bilo izvesno da će jedan od stanica na beogradskom proputovanju biti predstavnici najznačajnijih nevladinih organizacija, medija i verskih zajednica. Sonja Liht, predsednica Fonda za političku izuzetnost prenela je podršku Klintonove evropskim integracijama Srbije i navela da je poseta Hilari Klinton novi korak u produbljavanju odnosa dve zemlje.\nAnalitičari smatraju da je poseta američke državne sekretarke izuzetno važna za Srbiju, te da je Klintonova poslala nekoliko poruka. U ovom trenutku jasno je da Amerika podržava evropske integracije Srbije, ali je važno naglasiti da je Klintonova upotrebila reč evroatlanstke integracije, što može da znači da će članstvo u NATO uskoro doći na red. Drugo, Hilari Klinton je rekla da je važno početi tehnički dijalog sa Prištinom, što se može tumačiti ograničavanjem pitanja o kojima će Beograd i Priština razgovarati.\nPretpostavlja se da će Hilari Klinton u Briselu preneti da je vreme da kandidatura Srbije za članstvo u EU bude razmatrana. Prema poslednjim informacijama, holandski parlament je jednoglasno odlučio da se u Savetu ministara EU odloži rasprava o kandidaturi Srbije do decembra, odnosno do novog izveštaja haškog tužioca Serža Bramerca.\nUkolio Savet ministara ne prihvati taj stav, Holandija će tražiti da i prosleđivanje kandidature i svaki naredni korak bude procenjivan na osnovu pune saradnje sa Haškim tribunalom. Iz Holandije se čuje da, ukoliko se razgovor o kandidaturi Srbije, prihvati kao tehničko, a ne političko pitanje, onda nije neophodan konsenzus u odlučivanju. Ukoliko ipak kandidatura Srbije dobije zeleno svetlo u Savetu ministara, to se može pripisati nastojanjima većine zemalja članica EU, ali i poseti Hilari Klinton.\nInače, Klintonovoj je ovo prva poseta Srbiji. Ona je, posle potpredsednika Džozefa Bajdena, drugi visoki zvaničnik Amerike koji za manje od dve godine dolazi u Srbiji. Za vreme njenog boravka, u Beogradu su vladale mere obezbeđenja „prvog stepena“, a Klintonovu su obezbeđivali i srpski i američki specijalci.


Mihajlović: Odluku o realizaciji projekta Jadar doneće građani\nVesti Autor:Beta, Politika, FoNet19. jun. 202111:34 > 15:2719 komentara\nMinistarka rudarstva i energetike Zorana Mihajlović izjavila je da je projekat "Jadar" velika razvojna šansa Srbije ali i dodala da će odluku o realizaciji tog projekta doneti građani "pošto budu gotove sve studije, a javnost upoznata sa svim činjenicama".\nOna je za Politiku kazala da „ne postoji ugovor ni sa jednom kompanijom“ o eksploataciji litijuma u dolini Jadra.\nUdruženja građana: Rio Tinto da povuče obezbeđenje sa puteva u dolini Jadra\n19. jun. 2021 42\n„To je neistina koju širi deo opozicionih političara, kao i razni aktivisti koji preko ove teme traže prostor da udju u politiku. Ništa u energetici i rudarstvu više ne može da se radi, a da nije u skladu sa najvišim standardima zaštite životne sredine. Zelena agenda je naša agenda rasta, koja donosi investicije, nova radna mesta, tehnološku modernizaciju“, navela je ministarka a preneo njen kabinet.\n„U SNS nema dileme, za nas postoji samo jedan predsednički kandidat“\nMinistarka Mihajlović je izjavila da Srpska napredna stranka nema dilemu ko bi mogao da bude kandidat za predsednika i da veruje da većina članova stranke ne dovodi u pitanje liderstvo predsednika Aleksandra Vučića i njegov ostanak na čelu partije i pobedu na narednim izborima.\n„Za razliku od drugih, posebno opozicionih stranaka, u SNS nema dilema. Što se mene i ogromne većine članova SNS tiče, za nas postoji samo jedan predsednički kandidat – pobednički kandidat Aleksandar Vučić“, rekla je Zorana Mihajlović.\nOna je, na pitanje da li će Aleksandar Vučić posle izborne Skupštine u oktobru ostati predsednik SNS, odgovorila da ne razume dilemu oko toga ko će biti na čelu stranke.\n„On je najzaslužniji što je SNS to što jeste danas, najveća stranka u Srbiji, i zato SNS jeste Aleksandar Vučić. Ne vidim u tome ništa loše i verujem da bi mnogi bili srećni da imaju na svom čelu političara i državnika kao što ima SNS“, kazala je Zorana Mihajlović, koja je i članica Predsedništva SNS.


Gibraltar | Marijo Jurenic - I still love you (Mirela) --- DISKVALIFIKOVAN --- - Page 2\nby HaYrOLa on 25.11.13 16:04\nMarijo je napisao/la: Naravno\nMozes li nam ekskluzivno onda reci iz prve ruke, ides ili ne ides na ESC za Gibraltar?\nby Marijo on 25.11.13 16:06\nHaYrOLa je napisao/la: Mozes li nam ekskluzivno onda reci iz prve ruke, ides ili ne ides na ESC za Gibraltar?\nBIH ili Gibraltar nije još odlučeno\nby HaYrOLa on 25.11.13 16:15\nGIBRALTAR GA OTERAO, BIH GA SALJE NA ESC!?\nIako je skoro pa definitivno da ce Gibraltar povuci prijavu sa ESC zbog skandaloznih ispada njihovog predstavnika Marija Jurenica, izgleda da fasisticki ispadi ne smetaju jednoj drugoj zemlji, Bosni i Hercegovini. Kako je sam Jurenic najavio, on ce umesto Gibraltara predstavljati Bosnu i Hercegovinu :\n- BIH ili Gibraltar nije još odlučeno - kratak je bio Jurenic koji je jos vise zakuvao i podigao prasinu koja je i ovako vec oko nejga kao tornado!\nOstaje nam da vidimo u danima koji su ispred nas koga ce Jurenic predstavljati i kako ce se zavrsiti ova saga oko mladog pevaca iz Kobilica.\nby frozen on 25.11.13 18:07\nby asteroid on 25.11.13 18:29\nnajbolje predstavljaj Kosovo, da ovima propadne peticija\nby HaYrOLa on 25.11.13 19:35\n`Zelim seks na evrovizijskom stejdzu`\nMarijo Jurenic, nesudjeni predstavnik Hrvatske, Svajcarske, predstavnik Gibraltara na stend baju i potencijalni predstavnik Bosne i Hercegovene na Eurosongu, sokirao je sve svoje fenove danas izjavom da mu je omiljeno mesto za seks evrovizijski stejdz.\n- Zelim seks na evrovizijskom stejdzu, po svetlima lasera i strobova. Nadam se da cu to sebi priustiti ukoliko vec na sledecem Eurosongu u Kopenhagenu - izjavio je Marijo za bosanski Avaz.\nMarijo , kako nezvanicno saznajemo, sutra putuje u Pristinu, kako bi na Kosovu promovisao svoj najnoviji singl `I still love you (Mirela)`, a kako neki mediji prenose, bice i pregovora oko njegovog angazmana u EBU-u u vezi lobiranja za prijem ove zemlje u takmicarski deo Eurosonga.\nby HaYrOLa on 25.11.13 19:50\nProcureli kadrovi iz Marijevog pornica !\nPorno snimak o kome se pisalo proteklih dana , a ciji je glavni akter Marijo Jurenic, izgleda zaista postoji. Danas su na internetu procureli kadrovi iz Marijevog privatnog snimka, a sta ce mladjana pop zvezda imati da kaze sada nakon ovih skandaloznih kadrova, videcemo, jer na pozive novinara Marijo danas nije odgovarao. Da podsetimo, Marijo je pre nekoliko dana demantovao da postoji kratki filmic u kome je on u lascivnim scenama.\nby asteroid on 25.11.13 19:53\nhahhahaha, ova tema će biti najpopularnija u ovom dijelu foruma\nby frozen on 25.11.13 20:02\nmarijo je mnogo nevaspitan\nby HaYrOLa on 25.11.13 20:04\ncroato je napisao/la: marijo je mnogo nevaspitan\nCroato kako ne shvatas, sve mu je namesteno!\nby HaYrOLa on 25.11.13 21:48\nPreruseni Marijo sa Vidovitom Mindzy u nocnom provodu!\n`Morao sam da se prerusim zbog pretnji`\nMarijo Jurenic prerusen u zenu luduje po novobegradskim splavovima!\nU drustvu Vidovite Mindzy, alijas Ivane Sirene, mlada pop zvezda provodila se do ranih jutarnjih sati na jednom novobeogradskom splavu u predstonici Srbije, Beogradu. Kako je i sam priznao, Jurenic zbog ispada u vezi ustaskih postova na svom FB profilu, u prestonici Srbije nije smeo da se pojavi kao `on` vec je u izlazak bio prerusen u zenu. Uspesno ili ne, prosudite sami.\nby frozen on 25.11.13 23:12\nby HaYrOLa on 08.12.13 16:06\nMARIJO NECE PREDSTAVLJATI GIBRALTAR\nRTV Gibraltar danas je izdao zvanicno saopstenje gde se navodi izmedju ostalog, da Gibraltar nece ucestvovati na Eurosongu 2014 u Kopenhagenu, jer zbog skandaloznih ispada njihovog predstavnika MArija Jurenica na Facebook-u, prinudjeni su da povuku prijavu, jer nemaju adekvatnu zamenu za poenutog pevaca u toliko kratkom periodu.\nMarijo Jurenic najavio je konferenciju za stampu gde ce inzneti do sada skrivene detalje vezane za svoj prvobitni odabir, a kasnije i diskvalifikaciju sa ovog takmicenja, naglasivsi da je pod danima vec pod lekovima za smirenje zbog svega sto mu se desava poslednjih mesec dana u zivotu. Estradni umetnik iz Kobilica izjavio je da je njegova ESC sudbina neizvesna i da trenutno ne razmislja o prihvatanju ponude BHRT da predstavlja tu zemlju.\nDa podsetimo, nakon neuspelih pokusaja u Hrvatskoj i Svajcarskoj, Marijo je proslog meseca interno odabran da predstavlja Gibrlatar na Eurosongu, ali je nakon fasistickih ispada na FB-u diskvalifikovan. Estradni umetnik iz Kobilica slavu je stekao nakon pojavljivanja u emisiji HTZ, Radio-televizije Hrvatska, a nakon tog takmicenja izbacio je nekoliko hit singlova.\nIPAK GA NE ZELE!\nby Marijo on 24.01.14 23:24\nAHAHAHHAHAHAA Diva nisu izbrisali temu... ovdje je!!!\nby Marijo on 24.01.14 23:31\nda se malo prisjetimo pjesme\nby Marijo on 20.07.14 19:35\nfali DIVA na forumu!!!!


Vesti online / Scena / Estrada / Oliver Dragojević ispraćen na večni počinak (FOTO,VIDEO)\n19:03 >> 20:21h\nOliver Dragojević sahranjen je na groblju Sv. Roka (Foto: Tanjug)\nKovčeg sa telom hrvatskog muzičara Olivera Dragojevića zajedno je sa članovima porodice, katamaranom Jadrolinije, otplovio na ostrvo Korčula, gde će danas, prema sopstvenoj želji, biti sahranjen u Vela Luci.\nPrema rečima njegovih poštovalaca, katamaran je u Velu Luku uplovio u tišini, a po pristajanju čuli su se aplauz i pesma, a sve je, baš kao i u Splitu, bilo prožeto snažnim emocijama, piše Jutarnji list.\nFamous Croatian singer #Oliver died 2 days ago... that’s how Croatians say goodbye... pic.twitter.com/DKTX7d8mNR — Robert Marijanovic (@Robstar180) July 31, 2018\nDan ranije, svi Velolučani pozvani su da izađu na more u svojim brodićima, ali su zamoljeni da to učine bez trubljenja i velike buke.\nSahrana je održana u 18 časova, na groblju Sv. Roka po lokalnim običajima, uz prisustvo uže porodice i prijatelja.\n#Oliver #Split Pozdrav legendi od ekipe @RTLDanas ❤ pic.twitter.com/6IGlnjUTdI — Boris Misevic (@boris_misevic) August 1, 2018\nŠOUBIZNIS Oliver Dragojević: Strašna je stvar kad bolest napadne čoveka\nESTRADA Boban Rajović završio u hrvatskom Dnevniku, evo i zašto


Turistička agencija i turistički aranžmani Zrenjanin |\nTuristička agencija i turistički aranžmani Zrenjanin\nTuristička agencija Maremo Travel je osnovana 2012. godine u Zrenjaninu, sa željom da svojim klijentima ponudi široku lepezu turističkih aranžmana za nezaboravan odmor i pregršt lepih uspomena sa putovanja.\nNalazimo se na adresi Gimnazijska 6 u Zrenjaninu. Kvalitetna komunikacija sa klijentima je oduvek bila naš imperativ. Naša osnovna delatnost je delatnost turističkih agencija.\nLetovanja, zimovanja, izleti, evropski gradovi, daleke destinacije, avio i autobuske karte i osiguranje – možete rezervisati sve na jednom mestu u turističkoj agenciji Maremo Travel i biti bezbrižni kada je Vaš odmor u pitanju.\nMi smo jedna od najpopularnijih turističkih agencija u Zrenjaninu, zbog velike ponude turističkih aranžmana koje imamo u ponudi.\nNudimo Vam veliki broj različitih putovanja za Uskrs, koji obuhvataju daleke destinacije, ali i evropske gradove.\nTuristički aranžmani za svakog u Zrenjaninu\nNa Vama je da odlučite kakav odmor želite - onaj koji opušta ili ćete ipak dati prioritet ludom provodu. U ponudi naše turističke agencije imamo zaista veliki broj sjajnih turstičkih aranžmana za svačiji ukus.\nPravi je trenutak da odaberete svoju destinaciju za letovanje, a mi za Vas izdvajamo najbolje i najpovoljnije hotelske i apartmanske ponude.\nGarantujemo Vam najpovoljnije turstičke aranžmane u Zrenjaninu! Turistička agencija Maremo Travel Vam uvek stoji na raspolaganju i za Vas pronalazi najbolje destinacije za putovanja.\nTuristička agencija Maremo Travel\nOmogućili smo Vam i plaćanje na rate, kao i razne popuste za ranu rezervaciju. Vaše je samo da izaberete turistički aranžman koji Vama odgovara i posetite našu turističku agenciju u Zrenjaninu.\nTuristička agencija Maremo Travel u Zrenjaninu osluškuje Vaše potrebe i konstantno prilagođavamo ponudu turističkih aranžmana. Zadovoljstvo naših putnika je najbolja referenca uspešnog poslovanja.\nProputujte sa nama ceo svet\nLjubazno osoblje koje će Vas dočekati u našoj turističkoj agenciji u Zrenjaninu će zajedno sa Vama izabrati najbolji turistički aranžman za Vaše želje i potrebe.\nPovoljne cene i odličan izbor turističkih aranžmana u turističkoj agenciji Maremo Travel u Zrenjaninu.\nPosetite nas i sami se uverite u poslovnost i ljubaznost našeg tima u realizaciji Vašeg idealnog putovanja. Kontaktirajte nas na navedene brojeve telefona za sve informacije.


Ove godine četiri puta više klijenata i duplo više radnih mesta u reciklaži e-opreme Ove godine četiri puta više klijenata i duplo više radnih mesta u reciklaži e-opreme – Personal magazin\nBis IT Recycling Centar iz Pančeva koji posluje u okviru kompanije „Božić i sinovi“, je ovlašćeni reciklažni centar računarske i elektronske opreme, sertifikovan za područje Republike Srbije. Osnovan je sredinom 2006. godine i od tada sarađuje sa preko 150 klijenata, među kojima su eminentne državne institucije kao i domaće i multinacionalne kompanije i organizacije. Od sredine prošle godine je osnivač klastera Ekokrug, neprofitne, nevladine organizacije čiji je cilj unapređenje tehnologije reciklaže i edukacija u postupanju sa e-otpadom u Srbiji.\nPoslovanje BIS IT Reciklažnog centra e-opreme je u prvoj godini poslovanja bilo skromno i ne rentabilno, u prvom kvartalu 2008. godine postigli zadovoljavajuće rezultate.\nRezultat povećanog rada je i otvaranje novih radnih mesta. Otvaranje mogućnosti za zapošljavanjem u BIS IT Recycling Centru predstavlja i mogućnost unapređenja regionalnog razvoja ruralnog predela u okolini Pančeva, s obzirom da je sam Centar smešten u Omoljici, nedaleko od Pančeva.\nOčekivanja su da tokom ove godine količina recikliranog elektronskog i električnog otpada u BIS IT Reciklažnom centru, premaši prošlogodišnju količinu za oko 100% i dostigne neophodnu kritičnu količinu.\n„Za našu kompaniju pravi izazov predstavljaju prve neophodne količine tehnogenih sirovina, dobijene separacijom IT otpada, koje ovih dana spremamo za izvoz. Tek tada ćemo se uveriti u vrednost našeg posla i buduću profitabilnost .Cilj nam je da nađemo pravog i krajnjeg korisnika sirovina dobijenih reciklažom e-otpada, kako bi postigli što bolju cenu na tržištu.\nNajbolja prodajna cena sekundarnih sirovina se postiže samo ukoliko možete garantovati njihov obiman i konstantan priliv na mesečnom nivou. Za poslovanje na berzi sekundarnih sirovina, minimalna ponuda se kreće oko 200 tona /mesečno, što je za nas u ovom momentu još uvek neostvarljivo. Razlog su nedovoljna količina e-otpada koja se upućuje na reciklažu. E-otpada ima, ali postoje ograničavajući faktori za njegovo prikupljanje, kao što su nerazvijena sakupljačka mreža, loši trenutni zakonski propisi o odlaganju otpada i problem ne primenjivanja takvih zakona.\nKad naši zakonski okviri budu usklađeni sa evropskim, reciklaže će imati svetliju budućnost. Vlada mora usvojiti evropske zakone kod kojih je glavna filozofija da zagađivač (proizvođač, uvoznik, maloprodavac ili krajnji korisnik) plaća za reciklažu. Sve dok takva filozofija ne postane normalna stvar, recikleri će biti na ivici poslovanja i profitabilnosti za razliku od naših kolega iz susedstva.“, kaže Jovica Božić, vlasnik firme Božić i sinovi.\nBiS IT Reciklažni Centar, pored toga što očekuje da od reciklaže napraviti profitabilan biznis ima i još jednu misiju – podizanje ekološke-svesti kako firmi tako i građana. Nisu retki primeri pojedinaca da svoje stare računare donesu lično u ovaj reciklažni centar iz desetinama kilometara udaljenih mesta. Jedan je računar poslat poštom iz Valjeva kako bi bio recikliran.\nViše informacija na www.it-recycling.biz\nOve godine četiri puta više klijenata i duplo više radnih mesta u reciklaži e-opreme was last modified: May 22nd, 2008 by Redakcija\nDataLab na Međunarodnom sajmu tehnike predstavio Pantheon


Press Online :: Ona i On :: Mali ljubavni signali: Kako igru zavođenja igraju muškarci, a kako žene!?\nMali ljubavni signali: Kako igru zavođenja igraju muškarci, a kako žene!?\nFlertovanje iz zabave je dobro zbog uvežbavanja trikova i održavanja forme. Ukoliko ste skloni kratkotrajnim, vrelim avanturama, a niste sigurni da i predmet vaših želja razmišlja u istom pravcu, pročitajte test i utvrdite istinu.\nMuškarac koji je zainteresovan za devojku sa kojom razgovara prstima će preći preko svog obraza, dodirnuti uho i počešati se po bradi. Takva reakcija je povezana s uzbuđenjem, nervozom i željom da se tim gestom "dotera" i skrene pažnju na sebe.\nKada gledamo nekoga s kim nismo bliski, obično nam se pogled zadržava na njegovim očima. Kada razgovaramo sa prijateljem, pogled će nam se sa njegovih očiju povremeno spustiti i do usana. Međutim, ako je u pitanju flert, pogled muškarca će obuhvatati mnogo veći dio tijela svoje sagovornice.\nKada je muškarac zainteresovan, počeće da se igra kružnim predmetima, jer ga oni podsećaju na ženske grudi i druge oble dijelove tela. Stiskanjem konzerve će izraziti svoje podsvesne želje.\nAko neko otkrije svoje zglobove, znači da je otvoren i iskren, ali i da je seksualno zainteresovan za drugu osobu. Ustanovljeno je da su ručni zglobovi erogene zone, verovatno zato što su žene nekada davno nosile mnogo konzervativniju garderobu, pa su ručni zglobovi bili jedini otkriveni delovi tela. Ukoliko još i mašete rukama, sigurno je da želite da uđete u "njegov prostor" i da mu dodatno skrenete pažnju na sebe.


VLADA CG: Utvrđen Predlog zakona o izmjenama i dopunama Zakona o fiskalizaciji u prometu proizvoda i usluga\nVlada Crne Gore je 24.12.2020. godine na četvrtoj sjednici kojom je predsjedavao predsjednik prof. dr Zdravko Krivokapić, utvrdila Predlog zakona o izmjenama i dopunama Zakona o fiskalizaciji u prometu proizvoda i usluga. Uvažavajući potrebe privredne zajednice, navedenim zakonskim rješenjem predlaže se mogućnost prelaznog perioda do 1. juna 2021. godine za uspostavljanje sistema elektronske fiskalizacije u realnom vremenu (on line). Ovo bi značilo da se poreskim obveznicima u prvih pet mjeseci 2021. godine, ostavlja mogućnost izbora načina evidentiranja prometa proizvoda odnosno usluga, uz obavezu uvođenja primjene sistema online fiskalizacije u realnom vremenu, od 1. juna 2021. godine, za sve obveznike u skladu sa Zakonom. Takođe, precizirano je da u trenutku prelaska na novi sistem elektronske fiskalizacije u realnom vremenu, poreski obveznici neće biti u mogućnosti da se vrate na stari sistem.\nU diskusiji je naglašeno da će se donošenjem predloženog zakona uspostaviti sistem kojim će se obezbijediti dostupnost podataka o prometu proizvoda i usluga sa ciljem: efikasne kontrole prometa, odnosno kontrola svih isporuka proizvoda i usluga, što će značajno doprinijeti smanjivanju neformalne ekonomije u ovoj oblasti; postepenog smanjivanja poreske administracije što će poreskim obveznicima olakšati postupak obračunavanja i plaćanja poreskih obaveza; stvaranja uslova za efikasno upravljanje poreskim kontrolama i postupcima prinudne naplate korišćenjem jasnih kriterijuma za analizu rizika u poslovanju poreskog obveznika.\nUsvojena je Informacija o produženju Programa subvencionisanja zarada u cilju ublažavanja negativnih efekata epidemije novog korona virusa COVID-19. Tim povodom, Vlada je odlučila da odobri produženje primjene Programa za mjesec dana, odnosno isplatu subvencija decembarskih zarada, pod unaprijed definisanim uslovima.\nVlada je usvojila Informaciju o potrebi donošenja rješenja o privremenom finansiranju potrošačkih jedinica od 1. januara 2021. godine do donošenja Zakona o budžetu Crne Gore za 2021. godinu. U Informaciji se ističe da će Ministarstvo finansija, u izvršenju ovlašćenja propisanog Zakonom o budžetu i fiskalnoj odgovornosti ("Sl. list CG", br. 20/2014, 56/2014, 70/2017, 4/2018 - odluka US, 55/2018 i 66/2019 - dr. zakon), donosito mjesečna rješenja o privremenom finansiranju do donošenja Zakona o budžetu za 2021. godinu. Članom 37 Zakona o budžetu i fiskalnoj odgovornosti je propisano, između ostalog: "ako se zakon o budžetu države ne donese do 31. decembra tekuće godine, za narednu fiskalnu godinu, Ministarstvo finansija, do njegovog donošenja, potrošačkim jedinicama mjesečno odobrava sredstva do iznosa 1/12 stvarnih izdataka u prethodnoj fiskalnoj godini".\nU diskusiji je ocijenjeno da će ovakav pristup u narednim mjesecima omogućiti redovne isplate zarada, penzija, socijalnih i drugih davanja do usvajanja budžeta za 2021. godinu. To, istovremeno, znači i da će servisiranje svih drugih isplata koje su važne za građane i privredne subjekte biti redovno.\nUtvrđena je Uredba o izmjenama Uredbe o organizaciji i načinu rada državne uprave. Izmjenama se praćenje strategije inovacione djelatnosti briše iz nadležnosti Ministarstva prosvjete, nauke, kulture i sporta (MPNKS). Usluge podrške startapovima i razvoj naučno-tehnoloških parkova brišu se iz nadležnosti MPNKS i dodaju u nadležnost Ministarstva ekonomskog razvoja (MER), budući da je to propisano kao dio Nacionalnog inovacionog sistema u skladu sa Zakonom o inovacionoj djelatnosti ("Sl. list CG", br. 82/2020).\nImajući u vidu dugotrajnu izgradnju kapaciteta unutar ranijeg Ministarstva nauke vezano za EU Okvirni program za istraživanje i inovacije i njegov sve veći fokus na inovacije, a takođe i potrebu da se zadrži veza inovacija sa naukom u Crnoj Gori, poslovi nacionalnih kontakt osoba za ovaj program u dijelu inovacija, i to zaposlenih sa ranijim iskustvom u sprovođenju programa, predviđeno je da budu u Ministarstvu ekonomskog razvoja, kao i politički dijalog sa EU u domenu inovacija, što se dodaje u dio nadležnosti MER. Stimulisanje zaštite i razvoja pronalazaka iz MPNKS prebacuje se u nadležnost MER, budući da su pronalazači definisani kao subjekti koji obavljaju inovacionu djelatnost u Zakonu o inovacionoj djelatnosti.\nTakođe, propisuje se i nadležnost MER za sprovođenje podsticajnih mjera za razvoj inovacija u saradnji sa drugim nadležnim institucijama, u skladu sa lex specialis Zakonom o podsticajnim mjerama za razvoj istraživanja i inovacija ("Sl. list CG", br. 82/2020), koji se dominantno odnosi na oblast inovacija.\nNa sjednici je utvrđen Pravilnik o unutrašnjoj organizaciji i sistematizaciji Ministarstva odbrane. Pravilnikom se u sastavu rukovodnog kadra otvara još jedno mjesto državnog sekretara, dok se iz sastava ekspertskog kadra ukida 9, a otvara 5 radnih mjesta, tako da se ukupan broj radnih mjesta smanjio za tri.\nNa inicijativu Ministarstva unutrašnjih poslova razmotren je Zahtjev za davanje saglasnosti za popunu radnog mjesta koje nije predviđeno Kadrovskim planom. S tim u vezi, Vlada je dala saglasnost da se popuni radno mjesto broj 1 – direktor Uprave policije, sistematizovano Pravilnikom o unutrašnjoj organizaciji i sistematizaciji Uprave policije. U Zahtjevu je naglašeno da u vrijeme izrade i usvajanja kadrovskog plana za 2020.godinu, radno mjesto direktora Uprave policije nije naznačeno kao potrebno, jer je dužnost direktora obavljao dr Veselin Veljović, koji je u međuvremenu je podnio zahtjev za prestanak mandata zbog prelaska na novu dužnost.\nVlada je usvojila Informaciju o potrebi zakazivanja skupštine akcionara Elektroprivrede Crne Gore AD Nikšić. U informaciji navedeno da se vanredna skupštine akcionara Elektroprivrede saziva radi donošenja Odluke o razrješenju članova Odbora direktora, kao i izboru novih članova Odbora direktora ove kompanije. Istaknuto je da se postupak razrješavanja svih članova Odbora direktora pokreće zbog lošeg upravljanja društvom u dužem periodu, a donošenje odluka od velikog značaja za rad kompanije nije bilo u skladu sa osnovnim načelima efikasnog upravljanja. Vlada je ocijenila da netransparentno poslovanje, pojedine kontradiktorne odluke upravljačke strukture kompanije, kao i evidentno postojanje konflikta iteresa kod pojedinih članova Odbora traži brzu reakciju osnivača, pa je neophodno da se odluke o razrješenju i imenovanju sprovedu u što skorijem roku.\nDonijeto je Rješenje kojim se odbija zahtjev službenika Fonda penzijskog i invalidskog osiguranja, načelnika Područne jedinice Cetinje Božidara Ivanovića, za izuzeće predsjednice Disciplinske komisije u disciplinskom predmetu broj: 09-DP151/19-94, na raspravi održanoj 11.12.2020. godine, kao neosnovan.\nVlada je donijela Zaključak kojim se stavljaju van snage zaključci vlade broj 07-4675 od 22. oktobra 2020. godine. Riječ je o zaključcima kojima je Vlada dala saglasnost za prodaju nepokretnostiu svojini Crne Gore – katastarske parcele broj 1992, po načinu korišćenja pašnjak 5. klase, površine 1.483 m², upisane u list nepokretnosti broj 813, KO Radmanci, Opština Petnjica, ukupne procijenjene vrijednostiu iznosu od 4.449.00 eura i zadužila Ministarstvo finansija da, u skladu sa zakonom, sprovede postupak prodaje navedene nepokretnosti. Nakon okončanja kompletnog postupka, koji je uključivao i javno nadmetanje, Ministarstvo finansija i socijalnog staranja je predložilo da Vlada stavi van snage ranije zaključke, jer su i proglašeni kupac i drugorangirani ponuđač odustali od kupovine nepokretnosti.\nZbog smjene na čelu Ministarstva unutrašnjih poslova, usvojen je Predlog za izmjenu Zaključka Vlade Crne Gore, broj:07-2970, od 11. juna 2020. godine, sa sjednice od 04. juna 2020. godine kojim je ovlašćen Mevludin Nuhodžić, tadašnji ministar unutrašnjih poslova da, u ime Vlade, potpiše anekse Sporazuma između Vlade Crne Gore i Vijeća ministara Bosne i Hercegovine o sprovođenju graničnih provjera na zajedničkim graničnim prelazima. Donijet je novi Zaključak kojim se ovlašćuje mr Sergej Sekulović, ministar unutrašnjih poslova, da, u ime Vlade, potpiše anekse Sporazuma.\nIz istih razloga usvojen je i Predlog za izmjenu Zaključka Vlade Crne Gore, broj:07-584, od 27. februara 2020. godine, sa sjednice od 20. februara 2020. godine, a minister Sekulović ovlašćen je da potpiše Sporazum o izmjenama i dopunama Sporazuma između Vlade Crne Gore i Vijeća ministara Bosne i Hercegovine o praničnim prelazima za pogranični saobraćaj.\nVlada je razmotrila Prijedlog za preusmjeravanje sredstava sa potrošačke jedinice Uprava policije na potrošačku jedinicu Uprava za imovinu i zadužila Ministarstvo finansija i socijalnog staranja da preusmjeri ukupan iznos od 260.000,00 eura. Na osnovu dostavljenih izvještaja Uprave za imovinu o stanju pozicija na programu Objedinjene javne nabavke – Uprava policije, utvrđeno je da je u cilju izmirenja obaveza prema dobavljačima, potrebno izvšiti preusmjeravanje sredstava iz budžeta Uprave policije.\nVladi su na razmatranje i usvajanje dostavljene Informacije o stanju u nacionalnom avio-prevozniku Montenegro Airlines ad Podgorica, gdje je ukazano na brojne propuste, manjkavosti i nedostatke u poslovanju ove kompanije. Zakon o ulaganju u konsolidaciju i razvoj Društva za transport putnika i robe u vazdušnom saobraćaju "Montenegro Airlines" AD Podgorica suspendovan je odlukom Savjeta Agencije za zaštitu konkurencije. Usled nejasnih i neriješenih nadležnosti unutar Agencije za zaštitu konkutencije, na osnovu stečenih informacija konsultanti su podržali pozitivno mišljenje o Zakonu, koje Savijet agencije nije prihvatio, te dao rješenje kojim se obustavlja dalja isplata sredstava po osnovu važećeg Zakona. Mogućnost žalbe na obustavu isplata nije iskorišćena od strane tadašnjeg Ministarstva saobraćaja i pomorstva, te se izgubila mogućnost upravnog postupka. Sam Zakon lex specialis o Montenegro Airlines-u nije donešen na pravi način, a kompanija je zapala u ozbiljna dugovanja, od kojih su sljedeća urgentna za plaćanje: Eurocontrolu 160.000 EUR uz mogučnost zaplijene aviona na aerodromima u EU od 26.12.2020; zakupodavcima Embraer 195 kompaniji GECAS u iznosu od oko 1,2 miliona EUR za sahtjevom za prekid ugovora za iznajmljivanje aviona od 1.1.202; zakupodavcu motora za Embraer-e 195 kompaniji BEAUTECH u iznosu od oko 600 000 EUR sa zajtjevom za raskid ugovora i povraćaj 28.12.2020. godine; Aerodromu Beograd za pružene uslude u iznosu od 500 000 EUR.\nPo osnovu pomenutog Zakona Montenegro Airlines-u isplaćen je iznos od 4,2 miliona EUR (umanjen u konačnom na iznos od 3,7 miliona EUR), što su namjenska sredstva za restauraciju motora. Za korišćenje ovih sredstava za tekuće obaveze neophodna je odluka Vlade. Druga opcija je kratkoročna pozajmica uz tržišne uslove u iznosu od oko 5 milona EUR ili jednostavno anstavak primjene spornog zakona i isplata neisplaćenih sredstava od oko 3,8 miliona EUR.\nSocijalna komponenta navodi se kao još ozbiljnija – poslednja mjesečna zarada zaposlenima isplaćena je u septembru 2020, a kompanije nije plaćala obaveze Poreskoj upravi za poreze u doprinose od oktobra 2016. godine.\nLikvidacija Montenegro Arlinesa navodi se kao neminovnost pred koju je Vlada dovedena, a postupak likvidacije iznosio bi oko 50 miliona EUR. Zbog prepoznavanja neupitne važnosti postojanja nacionalnog avio-prevoznika, najavljuje se osnivanje potpuno nove kompanije, a postupak stvaranja uz intenzivan rad ne bi bio kraći od 6 do 9 mjeseci.\nU okviru kadrovskih pitanja, Vlada je donijela Rješenje o imenovanju Vijeće za nacionalnu bezbjednost, u sastavu:\nPredsjednik, prof. dr Zdravko Krivokapić, predsjednik Vlade Crne Gore;\n1. dr Dritan Abazović, potpredsjednik Vlade Crne Gore,\n2. dr Vladimir Leposavić, ministar pravde, ljudskih i manjinskih prava,\n3. mr Sergej Sekulović, ministar unutrašnjih poslova,\n4. dr Olivera Injac, ministarka odbrane,\n5. mr Milojko Spajić, ministar finansija i socijalnog staranja,\n6. Đorđe Radulović, ministar vanjskih poslova,\n7. Dejan Vukšić, vršilac dužnosti direktora Agencije za nacionalnu bezbjednost i\n8. Milan Knežević, predsjednik Odbora za bezbjednost i odbranu Skupštine Crne Gore.\nZa v.d. pomoćnice generalnog sekretara Vlade Crne Gore – rukovoditeljke Sektora za poslove Vlade, određuje se Žana Praščević - Milačić, diplomirani pravnik, do postavljenja pomoćnika generalnog sekretara Vlade Crne Gore – rukovodioca ovog sektora u skladu sa zakonom, a najduže do šest mjeseci.\nAlmedina Vukić, mr političkih nauka, određena je za v.d. pomoćnice generalnog sekretara Vlade Crne Gore – rukovoditeljke Sektora za koordinaciju, praćenje usklađenosti i praćenje sprovođenja strategija kojima se utvrđuju javne politike, do postavljenja pomoćnika generalnog sekretara u skladu sa zakonom, a najduže do šest mjeseci.\nVlada je donijela Rješenje o prestanku mandata Tanji Ostojić, generalnoj direktorici Direktorata za međunarodnu saradnju i evropske integracije u Ministarstvu unutrašnjih poslova, na osnovu ličnog zahtjeva.\nDonijeto je Rješenje o prestanku mandata Maji Mijušković, generalnoj direktorici Direktorata za pomorsku privredu u Ministarstvu saobraćaja i pomorstva, takođe na lični zahtjev.\nIvana Đurović, diplomirani ekonomista, imenovana je za državnu sekretarku u Ministarstvu ekonomskog razvoja.\nIZVOR: Vebsajt Vlade, 25.12.2020.


Muzičari o teškoj situaciji u Maliju VOAIzaberite jezik\nMuzičari o teškoj situaciji u Maliju Novinar Glasa Amerike razgovarao je sa nekim od medjunarodnih zvezda iz Malija o teškoj situaciji u njihovoj domovini.\nMali MusicxMali Music\nMuzika Malija poznata je u celom svetu. Trio najpopularnijih izvodjača te zemlje trenutno se nalazi na turneji po Evropi, u nameri da skrene pažnju na opasnost koja preti zaštitnom znaku Malija - muzici koju su ućutkali ekstremisti. Sedeći u hotelskoj sobi u Londonu po kišnom danu, Baseku Kujate je daleko od svoje kuće u Bamaku, ali je u mislima u Maliju.


Piramide ili Jelkice od oblandi — Coolinarika\nPre nego što pročitate uvod da napomenem da kada čitate recept obavezno pod postupak br.6 otvorite link "kulu" i "dole" da vidite te dve slike izrade jer su veoma bitne za uspešno rezanje oblandi. Evo konačno da napišem recept za piramide,mnogi od vas su tražili recept i pisali na pp,nadam se da ću dobro objasniti sa slikama postupka, jer samo sa napisanim , ako ne vidiš način izrade je veoma teško napraviti . Recept potiče iz Makedonije.\nrebeka73 24.12.11. 21:28\nA pa ti si stvarno prava! Evo si i odgovorila na komentar! Ma najljepsi pozdravi iz Splita! Jelkice su preslatke!!! Njam, njam!\nPozdrav i od mene, Sretan Božić i uživajte u krugu familije\nBaš je dobra ideja! Probaću obavezno\nzvrk5 27.10.12. 07:21\nDa li mozes molim te da mi ostavis dimenzije ovih velikih oblandi jer sutra planiram ovo da pravim?\nmelitakeller 28.12.12. 11:59\nKolac prelepo izgleda, sve je odlicno objasnjeno a tu su i slikice kao pomoc.Svaka cast na strpljenju prilikom pravljenja ovog recepta :).Bice isprobano ovih dana do duse sa nekim drugim filom i bez pomoci inzenjera jer ih ja nemam u kuci ko neki\nDraga zvrk5, dimenzije oblandi nisam merila, ja ih nađem u trgovini i je paket veliki format, kao veliki pleh od pečnice, približno.\nMeiltakeller ti slobodno dodaj fil po želji ili na koji si navikla, tako da nema problema.Pozdrav cure i Sretne praznike vam želim\nMoja mama ih je ranije često pravila za slavlja,samo što je fil bez čokolade.Godinama sam gledala kako ona to radi ali se nisam prihvatila da sama izvedem.\nP.S.za to ipak treba preciznost jednog mašinskog inžinjera..\nrebeka73 14.02.13. 22:11\nKaca91 20.11.15. 15:54\nIsprobala sam i odusevljena sam. Okacila sam i sliku


27.10.2010, NSPM, Volfrаm Mаs: ulаzаk u Evropsku uniju i člаnstvo u NATO idu zаjedno\nNova srpska politička misao, 27.10.2010.\nAmbаsаdor Nemаčke u Srbiji Volfrаm Mаs izjаvio je nа međunаrodnoj konferenciji „Srbijа, zаpаdni Bаlkаn i NATO kа 2020. godini - lekcije nаučene, lekcije koje tek trebа nаučiti", dа su „ulаzаk u EU i člаnstvo u NATO dvа procesа kojа idu jedаn sа drugim".\n- Ponekаd pogrešno shvаtаmo dа je EU sаmo zаjednicа zаsnovаnа nа trgovinskim vezаmа. Zа mene je logično dа člаnicа EU bude i člаnicа NATO-а. To pitаnje (zа Srbiju) doći će nа red posle ulаskа u EU. Zа mene tu nije pitаnje dа li trebа postаti člаnicа NATO-а, već kаdа - rekаo je Mаs.\nOn je dodаo dа je Srbijа u specifičnom odnosu premа Alijаnsi zbog sukobа 1999. godine.\n- Kаko dа odgovorite detetu u Srbiji kаd vаs pitа ko je srušio zgrаde u ulici Knezа Milošа u Beogrаdu. Reći ćete dа je to učinio NATO - rekаo je Mаs.\nAmeričkа аmbаsаdorkа Meri Vorlik pohvаlilа je vojnu sаrаdnju Srbije i SAD, posebno sаrаdnju Vojske Srbije i Gаrde Ohаjа, i dodаlа dа će sаmit NATO-а u Lisаbonu biti prilikа zа redefinisаnje odnosа i uspostаvljаnje novog pаrtnerstvа i sа Srbijom i pozvаlа Beogrаd dа iskoristi tu mogućnost.\nPosebаn gost nа konferenciji bio je bivši portpаrol NATO-а iz vremenа аgresije nа Srbiju DŽejmi Šej, poznаt po izrаzu „kolаterаlnа štetа" koji je koristio zа sve civilne žrtve tokom bombаrdovаnjа nаše zemlje. On se putem video-linkа obrаtio učesnicimа i rekаo dа NATO nije odredio dаtum zа potpuno povlаčenje s Kosovа.\n27.10.2010, Aktivno širenje nа Bаlkаn\nNovа strаtegijа NATO-а, pod nаzivom „Aktivno širenje“, kojom se predviđа аktivnijа ulogа i pojаčаni uticаj аlijаnse nа Bаlkаnu, biće zа nekoliko nedeljа i svečаno predstаvljenа nа sаmitu ove orgаnizаcije u Lisаbonu. Ali, i pre zvаnične promocije, „plаn zа Bаlkаn“ već je počeo dа se sprovodi.\nNа konferenciji „Srbijа, Zаpаdni Bаlkаn i NATO kа 2020“, kojа se održаvа u Beogrаdu, predstаvnici nevlаdinih orgаnizаcijа i strаnih аmbаsаdа zаuzeli su stаv dа srpsku jаvnost trebа pridobiti zа tu orgаnizаciju.\nAmbаsаdor Nemаčke u Srbiji, Volfrаm Mаs, rekаo je dа su ulаzаk u EU i člаnstvo u NATOu dvа procesа kojа idu jedаn sа drugim.\nVojnopolitički komentаtor Miroslаv Lаzаnski objаšnjаvа dа je krenuo drugi tаlаs ofаnzive kаko bi se Srbijа ugurаlа u NATO:\n– Strаni аmbаsаdori dozvoljаvаju sebi veliki luksuz i govore štа je to dobro zа nаs. Mene vređа kаdа mi neko stаlno suflirа. Teško dа će se pridobiti grаđаni zа tаkаv sаvez, jer jаvnost nije mutаvа. Dа bi ušli u NATO, trebа dа rešimo pitаnje Kosovа – nаvodi on.\nVlаdislаv Jovаnović, bivši аmbаsаdor i ministаr inostrаnih poslovа SRJ, smаtrа dа Srbiji nije u interesu dа postаne člаn NATOа.\n– Nije tаčno to što govori nemаčki аmbаsаdor Mаs, jer imаmo Irsku i Austriju, koje su u EU а nisu u tom sаvezu. Žele ceo Bаlkаn dа ugurаju u NATO. Ukoliko bi nаs uvukli u tu orgаnizаciju, to bi bilo priznаnje Kosovа. Žele dа preoblikuju jаvnost а vlаst pokušаvа dа okrene list, kаko bi nаs ugurаlа u tаj sаvez. Člаnstvo u NATOu je politički perverzno – rekаo je Jovаnović.\nPremа njegovim rečimа, kreаtor nove strаtegije NATOа je аmeričkа vlаdа, kojа je odlučilа dа se krene u аkciju i pridobije nаrod Srbije.\n– Pokušаvаju preko pаrlаmentа dа nаs uvedu u NATO, jer ne bi imаli većinu nа referendumu – dodаje Jovаnović.\nSа druge strаne, predsednik Atlаntskog sаvetа Srbije, Vlаdаn Živulović, rekаo je dа će NATO nа sаstаnku u Lisаbonu u novembru odrediti novu strаtegiju premа Bаlkаnu.\n– Bilo bi dobro zа zemlju kаdа bi postаli člаnovi tog sаvezа. Morаte dа imаte bezbednost zemlje, što pružа tа orgаnizаcijа, а mnogo je velikа finаnsijskа i ekonomskа korist, jer je NATO veliko tržište. Želi se privlаčenje jаvnosti i objаšnjаvаnje dа NATO nije zlo. Kаdа bi se dopustilа drugа slikа u jаvnosti, ondа bi slobodno mogli dа odlučujemo nа izborimа – nаvodi on.\nŠutаnovаc šаlje novu turu vojnikа u inostrаnstvo\nMinistаr odbrаne Drаgаn Šutаnovаc rekаo je dа će pripаdnici Vojske Srbije vrlo brzo otići u mirovnu misiju UN u Libаnu, а dа se plаnirа učešće i u istim аktivnostimа uz obаle Somаlije.\n– Pripаdnici vojske u Libаn će otići sа špаnskim kontigentom mirovnjаkа, dok je idejа dа nа obаli somаlijskog morа budemo sа prijаteljimа iz Grčke, nа njihovom brodu – istаkаo je Šutаnovаc.


PROBLEMI ZA MLADOST\n19.05.2013. 08:29h Ažurirano: 19.05.2013. 08:29h\nMladost nije uspjela da ispuni cilj u duelu sa Petrovcem na svojem terenu, ali jesu gosti.\nUz dosta sreće i zahvaljujući fenomenalnom golmanu Nemanji Popoviću, sa Starog aerodroma su odnijeli bod velik kao kuća u borbi za opstanak.\nNijesu to krili u Petrovcu nakon 1:1 na Starom aerodromu.\n"Mladost je bila bolji rival. Mi smo izvukli bod, što je jako pozitivan rezultat za nas. Do kraja imamo još dvije utakmice u kojima nam tri boda garantuju direktan opstanak", kazao je poslije utakmice pomoćni trener Petrovca, Rudolf Marčić.\nOsim u uvodnim minutima prvog i drugog poluvremena, Mladost je gospodarila terenom, stvarala i promašivala šanse.\nPetrovac je ipak znao šta hoće, pokazao je to u četvrtom minutu prodorom Rijada Pepića, na čiji sjajan centaršut nije najbolje odreagovao napadač Aleksandar Vujačić.\nTo je u prvom poluvremenu bilo sve od Petrovčana, pošto je kombinovani tim Mladosti sjajno organizovao napade, ali Bojan Kaljević i Ivan Knežević nijesu imali sreće.\nIpak, u 18. minutu lopta pogađa Borisa Grbovića u ruku za penal, čiji je siguran realizator bio kapiten domaćina, Danilo Tomić.\nVođstvo nije zadovoljilo Mladost, koja je nastavila da u istom ritmu napada, a neposredno pored odlazak na odmor Knežević je pogodio spoljni dio mreže.\nI u nastavku su prvi zaprijetili Petrovčani, samo ovoga puta uspješno.\nKapiten Ivan Jablan je šutem sa 15 metara iskosa sa desne strane u 48. minutu pogodio suprotni ugao gola Branka Vujovića. I to je bilo sve od gostiju. Dovoljno!\nS druge strane, Mladost je napadala u talasima, a u 64. minutu rezervista Miloš Pavićević je uspio da kroz dvojicu štopera gostiju doda loptu Kaljeviću, koji se sa sedam metara odlučio da plasira u dalji ugao, ali je Popović bio briljantan.\nPojačala je Mladost, po svaku cijenu želeći da pobjedom kruniše bolju igru, ali je do najbolje prilike došla iz devetog kornera u 88. minutu.\nAleksandar Šofranac je bio najviši u skoku, prebacio loptu do Tomića čiji je sjajni volej sa četiri metra Popović uspio da odbije.\n"Brzo smo došli u prednost, stvarali smo i propuštali šanse, a primili smo gol iz jedinog šuta u naš gol. No, šta je tu je, bolje je kad se dopisuje bod, neko kada se prepisuje isto stanje. Želim da Petrovcu čestitam na korektnoj igri i poželim im sreću u nastavku prvenstva", istakao je Milovan Prelević, pomoćni trener Mladosti.\nNeposredno pred početak duela Mladost je organizovala promociju i dodjelu priznanja za svoje kadete, koji su pobjedom nad Igalom od 2:0, osvojili kadetski kup Crne Gore.\nMladost - Petrovac 1:1 (1:0)\nPodgorica - Stadion na Starom aerodromu. Gledalaca: 150. Sudija: Pavle Radovanović (Podgorica). Pomoćnici: Danijel Dević i Srđan Korać (Bar). Strijelci: Tomić (penal) 19. minut (Mladost), Jablan 48. minut (Petrovac). Žuti kartoni: Tomić (Mladost), Pejaković, Pepić i Šofranac (Petrovac).\nMladost: Vujović 6, Vuković 7, Kašćelan 6,5, Šofranac 7, Mitrović 7 (Tatar), Sanković 7, Tomić 7,5, Savićević 6,5 (Pavićević 6,5), Seratlić 6, Kaljević 6 (Šćepanović), Knežević 6,5.\nPetrovac: Popović 8,5, Pepić 7, Čelebić 6, Grbović 6, Lakić 6, Golubović 6, Šofranac 6, Muhović 6 (Đukić), Pejaković 7, Jablan 7,5 (Leverda), Vujačić 5,5 (Perutović).\n26.09. 20:57 h\t50\t20869\n26.09. 21:27 h\t13968\n26.09. 19:55 h\t13540\n26.09. 21:03 h\t13066\n27.09. 12:01 h\t72\t12525


Vi ste ovdje: Početna Asocijacije SOEF Studentske aktivnosti Sedmi PR Challenge - Prijava\nčetvrtak, 20 decembar 2018 13:54\nPrijavi se na sedmi PR Challenge!\nPR agencija Prime Communications otvorila je prijave za sedmo po redu državno studentsko takmičenje u odnosima s javnošću - PR Challenge. Kao i u prethodnih šest godina, na PR Challenge-u mogu učestvovati ekipe sa svih fakulteta u BiH na kojima se izučavaju odnosi s javnošću i marketing. Prema propozicijama, svaka ekipa mora imati 3-5 članova/studenata. Više o načinu prijavljivanja možete pronaćina linku: https://prime.ba/prijavi-se-na-pr-challenge-2/ , te detaljnije saznati kako prijaviti svoje ekipe na takmičenje do 10.01.2019.\nSuperfinale PR Challenge-a, u kojem će se nadmetati 5 najuspješnijih radova, bit će održano u Sarajevu u februaru/veljači 2019.godine, a žiri će proglasiti pobjednike koji će biti prigodno nagrađeni.\nProjektom PR Challenge agencija Prime Communications želi omogućiti studentima sticanje novog, praktičnog iskustva te proširenje njihovih znanja, kao i promovisanje značaja PR struke.\nRok za prijavljivanje ekipa prijava je 10.01.2019. god.


Uvodna reč - Vene\nOboljenja vena su uveliko zastupljena u savremenoj ljudskoj populaciji. Tome « kumuju » brojni faktori koje nosi moderno doba, mada jedan od glavnih nosimo još od momenta kada smo se uspravili i usprotivili sili gravitacije.\nKako vene vraćaju krv iz perifernih tkiva i organa u srce, uspravljanje ljudskog tela u vertikalnu poziciju, otežalo je ovu funkciju što se posebno manifestovalo na venama koje nose krv iz donjih ekstremiteta. Naravno, mehanizam nastanka venskih oboljenja je znatno komplikovaniji.\nŠiroka dostupnost informacija, pa i medicinskih, daje nam mogućnost da budemo sam svoj « gugl » doktor. Nema ništa lepše nego kada neku našu sumnju da bolujemo od nečega razjasnimo jednim klikom i odmah prestanemo da se sekiramo a samim tim i ne žurimo kod doktora.\nMeđutim, nema ništa gore nego kada neke nejasne i nespecifične simptome naš « gugl » doktor greškom proglasi za neizlečivu bolest zbog koje nećemo doživeti sledeći rođendan. Između ova dva ekstremna primera nalazi se čitav niz situacija u kojima shvatamo dobre i loše strane dostupnosti informacija iz oblasti medicine. Mnogo je lakše te informacije koristiti kada imamo nekoga pri ruci da nam da dodatna pojašnjenja.\nUpravo zato, za Vas smo napravili ovaj vebsajt i na njemu obezbedili ono što je najvažnije da znate o oboljenjima vena uz priliku da dodatno pitate sve što Vam nije jasno. Tekstovi su namenjeni pacijentima i njihovim najbližima koji žele više da znaju o venskim oboljenjima. Napisani su, nadamo se, jezikom razumljivim svakome bez obzira na medicinsko obrazovanje. Na sva Vaša dodatna pitanja odgovaraćemo sredom.\nModerna medicina svoje stavove bazira na dokazima a ne na predpostavkama zbog čega smo se i mi trudili da Vam sve podatke damo na osnovu naučno pokazanih činjenica. Ukoliko današnja nauka nije do sada dala odgovor na neka od pitanja koja ovde obrađujemo onda smo naše odgovore bazirali na ličnom iskustvu ili na pisanjima drugih eksperata iz ove oblasti.\nTeme koje obrađujemo izabrali samo shodno iskustvu iz kliničke prakse skupljajući najčešće postavljena pitanja.\nOboljenja vena donjih ekstremiteta mogu biti različito raspoređena i zahvatati površni i/ili duboki venski sistem. Postoje brojni faktori rizika koji dovode do nastanka venskih oboljenja. Na neke od njih ne možemo uticati jer smo ih nasledili od naših roditelja ili su posledica oboljenja koja smo tokom života stekli. Opet postoji druga grupa faktora za koje smo sami delimično ili potpuno krivi. Na naš venski sistem svakako utiče i naša profesija i ono što svaki dan radimo na poslu. Iako možda ne možemo promeniti posao « samo » da bi naše vene bile bolje, možda ipak nešto i možemo uraditi.\nKonzumiranje duvana je definitivno faktor rizika za brojna oboljenja, ali da li je i za venska? Rizik od venskih oboljenja je mnogo veći kod osoba sa povećanom telesnom masom (gojaznost). Trudnoća nije opterećenje za venski sistem samo zbog povećane telesne mase. Ovo stanje u kome se žene nađu samo nekoliko puta u toku života ima različit uticaj na venski sistem. Venska oboljenja znatno češće muče osobe ženskog pola, ne samo zbog estetskog efetka već i zbog hormonske terapije koju žene češće primaju, iz različitih razloga.\nSa druge strane muškarci se češće bave sportom (mada je ta razlika sve manja) te ih vrlo često brine da li je dozvoljeno i u kojoj meri bavljenje sportom osobama sa venskim obolenjima.\nNa kraju, ako već nismo uspeli da sprečimo nastanak venskih oboljenja, moramo ih lečiti kako bi smo smanjili opasnost od komplikacija. Široka zastupljenost ove bolesti u radnoj i aktivnoj populaciji bio je dodatni stimulans da se u poslednjih 30-ak godina razviju različite metode lečenja.\nElastična kompesivna bandaža je jedna od prvih mera kojima se borimo protiv napredovanja venskih oboljenja. Sa druge strane odlična je dopuna modernijim metodama kao što su terapija lekovima ili različite hirurške metode koje se koriste u cilju poboljšanja venskog protoka na donjim ekstremitetima.\nSvakako, nije lako stisnuti zube i leći na operacioni sto. Zato bi smo voleli da znamo kada je pravi momenat za hirurško lečenje venske slabosti. Naravno moramo biti upoznati i sa svim mogućim komplikacijama uključujući i one koje se javljaju čak nakon nekoliko godina ili decenija.\nZato je jedno od najčešćih pitanja pred odluku o operaciji : « Da li se vene vraćaju?«\nAss dr Igor Koncar\nZaposlen u Kliničkom Centru Srbije i kao konsultant u Medigroup bolnici\nDr Katarina Đukic\nSpec.dermatovenerolog – angiolog Diplomirala na Medicinskom fakultetu u Beogradu 1999.god. Od 2000. godine zaposlena u KCS – Klinika za detmatovenerologiju, 2004. godine položila specijalistički ispit sa najvišom ocenom kao i subspecijalistički spit iz angiologije 2011.god. na Katedri za vaskularnu hirurgiju medicinskog fakulteta u Beogradu. Usavršavala se u Austriji /Beč/ i Ģrčkoj /Atina/ u više navrata.…\n© 2018 Vene.rs


Rezervni plan nastupio u Ulici novogodišnje čarolije u Pančevu (VIDEO) -\n31. decembra 2018.0797\nPopularni pančevački rok sastav Rezervni plan nastupio je 30. decembra u muzičkom delu programa manifestacije Ulica novogodišnje čarolije.\nNjihov nastup nije omela ni kiša koja je čitave večeri padala, a njihovi fanovi uživali su uz dobru muziku i popularne hitove.\nPre njih, od 20 do 22 sata svirao je bend The Twightlight.\nBend The Twightlight\nKuva se vino i rakija, topla čokolada, prodaju slane i slatke poslastice (palačinke, mekike, krofne i drugi kolači), suveniri, novogodišnji aranžmani, sve što vam može biti potrebno u vreme praznika.\nPosetioci manifestacije ugrejali su se sinoć kuvanim vinom i rakijom, i drugim toplim napicima, pripremajući se za ulazak u Novu 2019. godinu koja će biti dočekana na Trgu Đorđa Vajferta u Pančevu uz domaće bendove i vatromet.\nManifestacija Ulica novogodišnje čarolije će trajati do 31. decembra i završiće se dočekom nove godine na otvorenom i vatrometom u ponoć.\nU novogodišnjoj noći, 31. decembra, od 22 do 23 sata sviraće tamburaški orkestar „Vajfertov bend“, a od 23 sata do 1 sat nakon ponoći „Eksploziv bend“ i popularne hitove.\nRelated tags : doček nove godinepančevorezervni planturistička organizacija pančevoulica novogodišnje čarolije\nZanimljiva prednovogodišnja dešavanja u Kovačici\n5. marta 2021.0362\n7. februara 2020.01786\n5. jula 2022., 14:41


NOVI POTRESI U EVROPSKOJ KOŠARCI: Transfer zvezde Uniksa koji će razbesneti mnoge! - Evroliga, Košarka\nfrom left Jarrell Brantley Dmitrii Uzinskii Mario Hezonja Lorenzo Brown John Brown Crvena Zvezda v Unics Kazan-Euroleague Beograd, 26.11.2021. foto: Srdjan StevanovicStarsportphoto ©\nĐorđe Sredojević 25.05.2022., 09:14\nBiće zanimljivo u Blaugrani.\nVažio je Mario Hezonja za jednog od najvećih evropskih talenata sredinom prošle decenije, izabran je kao visoki pet pik na draftu, imao je značajne minute u NBA ligi, ali ipak nešto između njega i tog takmičenja nije funkcionisalo, pa se Super Mario nedavno vratio u Evropu.\nNakon nastupanja za Pao, on je ove godine otišao u Uniks, gde je pokazao sav svoj kvalitet i upotpuno revitalizovao svoju karijeru, pa ni ne čudi što je na radaru najjačih evropskih klubova. Ipak, kako javlja španska Marka, vicešampion evrope Real i krilo iz Hrvatske su došli do dogovora i on će od leta postati novi igrač kluba iz Madrida, a ugovor će biti potpisan na dve godine.\nOvo ćve verovatno razbesneti navijače Barselone za koju je nastupao do 2015. godine , ali će biti svojevrsna osveta Los Blankosa za Nikolu Mirotića, koji je imao suprotan put. Hezonja je beležio 14.2 poena po utakmici i hvatao 6.1 skok.\nEvroligaMario HezonjaReal Madrid\nPrethodna vest NOVA ČAST ZA JOKIĆA: Srbin u timu sezone NBA lige, tu je još jedan momak sa ovih prostora\nSledeća vest LOTITO IMA POSEBNE USLOVE ZA PRODAJU SERGEJA: Srbin može samo u pet klubova – ‘Svi ga hoće, ali on nema cenu!’


Magazin Intermezzo – Vlada FBiH odustala od privatizacije “Energoinvesta”\n"Odluka Vlade FBiH da izuzme Energoinvest iz privatizacije je odluka da povećamo dio javne odgovornosti te kompanije. Jučer izneseni planovi i poslovne aktivnosti Energoinvesta pokazuju nam da on može biti lider koji će oko sebe okupiti druge kompanije" – izjavio je juče u Sarajevu premijer Federacije BiH dr. Nedžad Branković.\n“Energoinvest” trenutno u Libiji ima ugovorenih poslova u vrijednosti 145 miliona evra, a želja menadžmenta je da Vlada FBiH, kao većinski vlasnik kompanije, "pojača" politički marketing i vrati “Energoinvest” na tržište Alžira i drugih zemalja.\nKako je istaknuto, ova kompanija ima i ponude za izgradnju gasovoda u Libiji gdje je vrijednost poslova između 300 i 350 miliona evra. Branković i Hećo su podržali menadžment “Energoinvesta” u projektima istraživanja nafte i prirodnog gasa u Federaciji BiH, te budućeg formiranja parkova vjetrenjača.\nZamjenik direktora “Energoinvesta” Abdulharis Šeta naglasio je da je “Energoinvest” trenutno u fazi istraživanja nafte i prirodnog gasa koja uskoro treba da urodi eksploatacijom tih energenata.\nTo će se prvo desiti u sjevernoj Bosni, a, kako je kazao, ti energenti se još istražuju na dva lokaliteta – u području zeničko-sarajevskog bazena i glamočko-kupreškog platoa.\nFBiH mora platiti 282 miliona KM ratne odštete\nNovac od privatizacije investirati\nUsvojen Plan privatizacije u RS do kraja godine


Pavle Radić – Kosovski problem, Ujedinjena Evopa i evropske ambicije Srbije | Vojvođanska Konvencija\nPavle Radić - Kosovski problem, Ujedinjena Evopa i evropske ambicije Srbije\nILUZIJE PRIMITIVNOG UMA Problem Kosova vezao je Srbiju u mrtvi čvor. Potpuno je usporio, ako ne i zaustavio približavanje Srbije Evropskoj uniji, a potencijalom za demagošku zloupotrebu od strane politike i kulture, takoreći trajno blokira modernizaciju Srbije. Bez idealizovaja ujedinjene Evrope i prenebegavaja njezinih problema, Evropska unija je ipak privilegovan prostor respektabilne civilizacijske i životne […]\nILUZIJE PRIMITIVNOG UMA\nProblem Kosova vezao je Srbiju u mrtvi čvor. Potpuno je usporio, ako ne i zaustavio približavanje Srbije Evropskoj uniji, a potencijalom za demagošku zloupotrebu od strane politike i kulture, takoreći trajno blokira modernizaciju Srbije. Bez idealizovaja ujedinjene Evrope i prenebegavaja njezinih problema, Evropska unija je ipak privilegovan prostor respektabilne civilizacijske i životne sređenosti u ne baš sjajnom svetu u kojem živimo. Ako Srbija voljom svoje političke neodgovornosti, ali i kulture, ostane izvan ujedinjene Evrope, bez sumnje će ostati beznadežno mesto za život. Takoreći redak evropski relikt anahronizma i političke zagubljenosti, te nerazumevanja vremena u kojem se živi. Ne samo zbog perspektive skoro neminovne materijalne bede i siromaštva, nego još više zbog samoizopštenosti iz tokova modernosti, odgovornosti, sposobnosti da se misli i dela po merilima vremena u kojem živimo. Ostaćemo žalosno svedočanstvo kako izgleda jedno geografski evropsko društvo, lišeno moderne samorefleksije i nesposobno da trezveno nađe mesto u savremenom svetu. Tobožnje alternative integrisanju Srbije u Evropsku uniju, koje uporno zagovara mrziteljski nacionalistički duh, samo su tlapnje za dalje sluđivanje naroda. Pri tome ideolozi neevropskih alternativa Srbije ili Evrope ali po meri njihovog nacionalizma, parazitiraju na arhaizmu himera devetnaestovekovne predmodernosti. Oni bi da tako i ostane. U sređenoj Srbiji, prosvećenoj Srbiji, evropskoj Srbiji, pokazala bi se sva beda provincijalnog nacionalističkog svetonazora.\nAko ostavimom po strani politikantstvo i manipulacije vezano za Kosovo, ako na čas ostavimo po strani i svu tragiku događaja oko Kosova, pitanje je u čemu je zapravo realna suština kosovskog problema? Pojednostavljeno, u tome što govori kako primitivni duh kad se ustoliči kao političko i kulturno nasilje, kao razorna energija i haranga, iz razumno rešivog problema proizvodi destrukciju. I samodestrukciju. Kako proizvodi mrtve čvorove koji blokiraju normalan život.\nKosovo je za Srbiju postalo mrtvi čvor nasiljem i posledicama antibirokratske revolucije. Tada je de fakto i izgubljeno, što se kod nas uporno ignoriše i previđa. Sve što se posle juriša nacionalističkih sankilota antibirokratske revolucije dešavalo sa Kosovom, Srbijom, Jugoslavijom, bilo je samo neumitni sled. Žalosna istorija prepuna tragedija i zločina. U storiji ponekad ima ironoje. Ironija je da se tek danas vidi, da su poslednji realni branioci Kosova kao autonomnog dela Srbije, bili satanizovani „vojvođanski autonomaši“. Zbrisani su gvozdenom metlom. Odbranom autonomije Vojvodine „vojvođanski autonomaši“ su u suštini tada branili i ostanak Kosova u Srbiji. Branili su jedinu moguću soluciju koja bi se današnjim praznim parolama kazano, mogla iskazati kao „i Kosovo i Evropa“, ali i ono što se danas ignoriše, ali će neminovno biti aktuelizovano kao „i Vojvodina i Evropa“. Kad je to branjeno pred harangom antibirokratske revolucije, to je tada za Srbiju bilo realno. Primitivni duh nacionalizma hteo je više. I izgubio Kosovo. A od suludo zaoštravanog problema vojvođanske autonomije i de fakto njezinog ukidanja, napravio trajno političko žarište koje tinja i danas. I koje se ne može ugasiti ignorisanjem i politikantskim udarima, te će i dalje opterećivati politički život Srbije dok ne bude razumno rešeno. Nema sumnje da će se problem vojvođanske autonomije neminovno naći na listi evropskih uslova Srbiji, ako zaista budemo želili postati član ujedinjene Evrope. To će pitanje biti internacionalizovano. Ne zbog ovog ili onog pojedinca, grupe, ove ili one političke stranke, nego zato što se istorijski i kulturološki razuđen identitet Vojvodine i njezina civilizacijska osobenost, ne mogu smestiti u Prokrustovu postelju uskogrudih nacionalista i centralista. Vojvođansko pitanje, kao svojevremeno i kosovsko, ne može se tretirati po meri onih koji ne razumeju ni fenomen Vojvodine, ni nacionalnu, kulturnu, versku ni regionalnu složenost Srbije. Naime može, ali se umesto razumnih i demokratski održivih rešenja stvaraju mrtvi čvorovi koji blokiraju život. Dominirajuća arhaična nacionalistička svest, troprstaška, ne priliči ni predkumanovskoj Srbiji, a kamo li njezinoj današnjoj prostornoj i kulturološkoj razuđenosti. Takva uskogruda svet, koja je devedesetih političkim nasiljem pokušana da se nametne bivšoj Jugoslaviji, u najvećoj meri bila je fatalna za čitav jugoslovenski prostor. Po Srbiju je tragično da se potpuno previđa, da ta ista svet bez obzira na porazne učinke, na isti način danas ugrožava i Srbiju. Problem Kosova je danas za Srbiju doveden do mrtvog čvora. Porazno je da se uporno pokušava pogrešno razršiti. Onako kako je u stvari i zapetljan, zavezan. Sve na uštrb života.\nSrbiju ne davi Kosovo. Srbiju u stvari davi primitivni duh, koji je između ostalih šteta i kosovski problem vezao u mrtvi čvor. I koji neprestano vezuje mrtve čvorove. Zato je Srbija danas ovakva, kakva je. Zapušten evropski prostor iz kojeg se beži. Obeznađeni u uređenom svetu masovno traže azil, pa nam možda uskoro sledi obnovljeni vizni karantin. Za to vreme ideolozi primitivnog duha, populisti i demagozi, drže moralne lekcije Evropi. Osiono i demagoški. Spočitavaju poraženim evropskim nacijama u dva svetska rata da nam ne daju da uđemo u evropsku zjednicu. Da žele da nas kao državu smanje i završe posao koji su naumili da urade kroz dva svetska rata. Sic! Kako gromko zvuče ove frazetine za lokalnu upotrebu na skupovima zbunjeog i ojađenog naroda. Bez imalo zazora to govori čovek koji se nije ni odrekao, ni ogradio od sramne i zločinačke politike devedesetih. Koji je bio formalni glasnogovornik te politike. Govori to osiono narodima i društvima koja su se jasno i razgovetno ogradila od mračnih delova svoje prošlosti, koja su prošla kroz katarzu i suočavanje sa vlastitim sagrešenjima, te na bazi civilizacijskog otklona od zla, kreiraju današnju ujedinjenu Evropu.\nNaš osioni primitivni duh gaji iluzije da sa svojim nepromenjenim ideološkim prtljagom i svojim uslovima uđe u Evropu. Da uđe u Evropu sa svojim mrtvim čvorovima. Malo morgen.


Google razvija aplikaciju koja će vas automatski spojiti s besplatnim WiFi mrežama\nSve je više besplatnih WiFi hot spotova, ali ponekad se jednostavno ne sjetimo provjeriti na našim pametnim telefonima ili tabletima jesmo li u dometu jednoga od njih, Google priprema automatizirano rješenje...\nTomislav Ćuto | 23.02.2014. / 09:54\nNažalost po sve one koji ne žive u Sjedinjenim Američkim Državama, prva faza produkcije planirana je upravo tamo i ne zna se hoće li se kasnije "širiti" na ostatak svijeta, niti u kakvom obliku. Iako, ako je vjerovati insajderskim informacijama kako su aplikacije za iOS i Android već spremne, možda ima šanse da se i mi jednog dana automatski spojimo na besplatnu bežičnu mrežu bez da to od nas zahtijeva bilo kakvu interakciju s našim smartphoneom.\nZa sada se zna da će ovu uslugu, koja se u beta fazi kolokvijalno naziva Google WiFi spot biti moguće testirati u jednom od najpoznatijih ugostiteljskih lanaca, popularnom Starbucksu. Na svim lokacijama Starbucksa diljem Amerike Google će u, uvjetno rečeno beta fazi ovog projekta, testirati kako stvar funkcionira i potom, ako sve bude u redu, krenuti sa implementacijom ove usluge u ostatak SAD-a, a potom, nadamo se i diljem svijeta.\nAplikacija se još uvijek interno testira i nije sigurno kada će biti dostupna za javnu upotrebu, ali se zna da je riječ o projektu koji Google razvija sa svojim partnerima. Takvih partnera ima na sve strane i za korištenje aplikacije će biti dovoljno da ste prijavljeni na Googleov račun i da ste u dometu besplatnog wirelessa. Autentifikaciju i spajanje bi aplikacija trebala sama odraditi, što će, ako je dočekamo i ovdje, značiti uštedu na podatkovnom prometu...\nGoogle WiFi spot


MENADŽERKA ŠUMAHERA: Buđenje iz kome Mihaela nije prekinuto!\nSabine Kem demantovala pisanje nemačkih medija\n24.02.2014. 12:21h 30.07.2016. 07:34h\nŠumaher je u veštačkoj komi od 29. decembra posle teškog pada na skijanju u Meribelu u Francuskoj, kada je glavom udario u stenu. Šumaher je od tada u bolnici u Grenoblu gde je dva puta bio podvrgnut operaciji\nGRENOBL - Menadžerka Mihaela Šumahera, Sabine Kem demantovala je da je prekinut proces buđenja iz kome sedmostrukog svetskog šampiona F1.Pojedini nemački mediji objavili su ranije danas da je zbog komplikacija koje su nastale tokom postpenog buđenja iz veštački izazvane kome, taj proces prekinut.Šumaher je u veštačkoj komi od 29. decembra posle teškog pada na skijanju u Meribelu u Francuskoj, kada je glavom udario u stenu. Mihael je od tada u bolnici u Grenoblu gde je dva puta bio podvrgnut operaciji.Lekari su krajem januara počeli sa procesom postepenog buđenja, koje bi prema najavama moglo da traje mesecima.Međutim, pojedini mediji preneli su ranije danas da su počele da se dešavaju komplikacije, zbog kojih je buđenje iz kome prekinuto. Sabine Kem je brzo reagovala i demantovala ovu informaciju."Stanje Šumahera je nepromenjeno. Ova faza može da traje dugo vremena, a na našu žalost neki očigledno to pogrešno tumače", rekla je menadžerka.Porodica Mihaela Šumahera saopštila je nedavno da "kao što je uobičajeno u takvim slučajevima, svaki dan je priča za sebe", zamolivši javnost za razumevanje zašto ne želi da obelodanjuje medicinske detalje o oporavku slavnog nemačkog vozača.\nSabine Kemmihael šumaherF1Veštačka komaskijanjegrenobl


Otvoren 47. FEST, biće prikazano 125 filmskih ostvarenja - Far\nU Centru Sava glumac Čino Darin, protagonista argentinsko-španskog filma „Crni anđeo“, svečano je otvorio 47. Fest. Ovogodišnja filmska smotra otpočela je sinoć projekcijom višestruko nagrađivanog filma „Miljenica“ Jorgosa Lantimosa.\nU narednih deset dana Beograd će biti svetska prestonica filma. Premijerno će biti prikazano 125 filmova u 13 dvorana u gradu, sa ukupno 500 projekcija.\nNa programu su filmovi različitih žanrova, tema, kako u takmičarskom, tako i u revijalnom delu. Veliko interesovanje publike dokazuje više od 50 hiljada prodatih ulaznica.\nPažnju publike privlači i nagrađeni srpski film u Berlinu “Šavovi”, ali i holivudska ostvarenja Žena, Hladni rat, Zelena knjiga i mnogi drugi.\nFest od 2015. ima takmičarski karakter. Jugoslav Pantelić, selektor i umetnički direktor je izjavio da su propozicije iste kao i kada je uveden takmičarski program. Filmovi će se takmičiti u dve selekcije, glavnoj i u programu srpski film, u koju će ove godine biti uključene i manjinske srpske koprodukcije.\nPantelić ističe da je ovogodišnja selekcija srpskog filma veoma jaka, gotovo ekvivalentna glavnom takmičarskom programu, u kome se pojavljuju značajna rediteljska imena, poput Olivijea Sajasa, Gijoma Niklua ili Rejf Fajnsa.\nŽiri u Programu srpski film predvodi izuzetan poznavalac istočno-evropskog i srpskog filma, profesor sa pekinške filmske akademije, Vang Jao, a žiri Međunarodnog glavnog programa predvodi verovatno najveća regionalna filmska zvezda, Goran Bogdan.\nAkteri većine filmova koji se takmiče za nagradu „Beogradski pobednik“, ali i u ostalim kategorijama, kao što su najbolja režija, scenario, glavna ženska i muška uloga i najbolji debi, dolaze u Beograd.\nPublika u Centru „Sava“ biće u prilici da vidi zvezde iz filma Bela vrana, Anđeo i mnogih drugih.\nSlogan koji prati Fest je „Bez zaštite“.\nDobitnici „Zlatnog globusa” na ovogodišnjem FEST-u Počeo festival Slobodna zona Film “Miljenica” otvara ovogodišnji Fest Изложбата „Културно наследство във фокуса на моя обектив“ спечели втора награда на фестивала „Арлекин“\nШеста поредна загуба за БК „Димитровград“\nБалотаж за президент на България...


Devet dobrih razloga da baš svakog dana grickate kikiriki – Živi Zdravo\nDozrevanje ploda u zaštitnoj ljuski omogućava kikirikiju da zadrži sve hranljive materije, uključujući i važne minerale poput cinka i gvožđa što doprinosi zdravlju cijelog organizma. Ukoliko ste primjetili da se često bez povoda osjećate mrzovoljno, letargično i da ste lišeni energije, puter od kikirikija u kombinaciji s bananama može biti vaš dobar saveznik i pomoći vam da se “dignete na noge”. Masnoća i proteini koje puter od kikirikija sadrži, u kombinaciji s vitaminima i mineralima iz banane pružaju koncentrovani izvor energije. Kao hrana bogata proteinima, dok ga jedete duže ćete se osjećati sitim. Ako redovno vježbate, ova namirnica će vam odlično doći jer proteini učestvuju u izgradnji mišića, a kikiriku puter ga ima dosta.\nKUHINJSKI SAVJETI: Mlijeko nemojte stavljati na gornju policu, evo zašto →


Nadležni navode da je potrebno izvršiti detaljna ispitivanja za koje nemaju uslova, prenosi Srpskainfo.\nMuškarac je rođen 1958. godine, a nakon uspešnog oporavka od zaraze korona virusom i upale pluća za veoma kratko vreme ponovo je dobio simptome infekcije u teškom obliku.\n– Ovaj pacijent 27. avgusta je prvi put bio pozitivan na korona virus, a od upale pluća je lečen u bolnici u Brčkom. Nakon 14 dana je retestiran, sa negativnim rezultatom i dobrom kliničkom slikom je otpušten kući. Sa simptomima se ponovo javio 22. septembra, a u kovid ambulanti je testiran pozitivno – rekla je šefica Pododeljenja za javno zdravstvo Brčko distrikta Anđa Nikolić.\nOvaj 62-godišnjak sada ima težu kliničku sliku, nalazi se u kovid odeljenju brčanske bolnice sa upalom pluća, a nadležni navode da ne mogu sa sigurnošću tvrditi da li je reč o reinfekciji.\n– Da li je ovde reč o reinfekciji korona virusom, ili je, prema nekim studijama, u trenutku otpuštanja pacijent imao suviše nisku koncentraciju virusa koja nije mogla biti detektovana, mi za sada ne znamo. Činjenica je da je ova osoba bila u izolaciji nakon otpuštanja iz bolnice – navela je Nikolićeva.\nBolnica u Brčkom\nA da li je zaista reč o reinfekciji nekim novim sojem koronavirusa ili pak slučaju u kojem ranije PCR test nije mogao detektovati SAR-CoV-2, moglo bi se jedino utvrditi detaljnim analizama, ali za to uslove u Brčkom nemaju, piše Klix.\n– U našim uslovima mi ne možemo detektovati koji je tip ili pottip virusa u pitanju. U Bosni i Hercegovini samo je Veterinarski fakultet u Sarajevu uspeo izolovati virus koji je u to vreme najčešće bio prisutan u našoj zemlji. Ovog pacijenta bi bilo poželjno poslati u tercijarnu ustanovu kako bi se sve ispitalo. U ovim uslovima potrebno mu je obezbediti mesto pa ga tek onda transportovati – dodala je Nikolićeva.\nEPIDEMIOLOŠKA SITUACIJA POD KONTROLOM Uvedeno komercijalno testiranje na Covid-19 u Brčkom\nUSVOJENA NAREDBA U Brčkom dozvoljeno okupljanje do 300 osoba na javnim mestima\n"SUTRA TREBAO DA PROSLAVI 45. ROĐENDAN" Prijatelji i kolege opraštaju se od nastradalog profesora i njegove porodice (FOTO)\nEmir i Ramajana Temimović i njihova četvoromesečna beba poginuli su danas u stravičnoj saobraćajnoj nesreći u direktnom sudaru “renoa” i kamiona dok su iz pravca Ključa išli prema Mrkonjić Gradu.


Karacev pobedio nakon drame za kraj 4. dana NOVA portal\nKaracev pobedio nakon drame za kraj 4. dana\nTenis Autor:Miodrag Dimitrijević22. apr. 202122:00 > 23. apr. 2021 02:06\nOvog četvrtka se igra četvrti dan Serbia Opena, a sva dešavanja iz Beograda možete pratiti uživo uz blog Nova.rs.\nPrvi će na centralnom terenu odmeriti snage Džon Milman i Taro Danijel.\nMilman je u prvom kolu bio uspešniji od našeg Danila Petrovića sa 7:5, 6:4.\nNakon njih će na teren izaći Federiko Delbonis i Dušan Lajović, a taj meč neće početi pre 14.30.\nJoš jedan Australijanac će ovog četvrtka na teren jer će Aleksej Popirin igrati protiv Đanluke Magera.\nDerbi dana se igra od 19 časova kada će Aljaž Bedene imati izuzetno težak zadatak da iznenadi Aslana Karaceva. Ruski teniser je najveće otkrovenje ove sezone jer je na Australijan openu kao kvalifikant stigao do polufinala.\nKaracev „preživeo“ dramu i prošao u četvrtfinale\nNavijači Novaka Đokovića se nadaju da će imati prilike da vide na terenu Serbia Opena revanš polufinala Australijan opena, kada je Novak Đoković „preslišao“ Aslana Karaceva, a pobedom nad Aljazom Badeneom iz Slovenije nakon drame prišli smo za korak bliže takvom raspletu.\nKaracev je do pobede stigao znatno teže nego što je bilo očekivano, pošto je protiv 56. tenisera planete dobio prvi set sa 6:3, potom izgubio drugi sa 6:4, da bi u trećem bio odigran taj-brejk koji je pripao Karacevu sa 7:6.\nĆaćić i Brkić u polufinalu dublova\nNikola Ćaćić je u paru sa Tomislavom Brkićem iz Bosne i Hercegovine obezbedio mesto u polufinalu Serbia Opena. Oni su u četvrtfinalu bili bolji od dubla Boleli – Gonzales sa 2:1 u setovima, pošto su prvi deo igre izgubili sa 6:0, drugi dobili nakon taj brejka, a u odlučujućem, trećem prvi stigli do 10 poena i tako obezbedili mesto u polufinalu.\nTamo će odmeriti snage sa Arijelom Beharom iz Urugvaja i Gonzalom Eskobarom iz Urugvaja, koji su sa 2:0 savladali Džona Milmana i Džon-Patrika Smita iz Australije.\nU drugom polufinalu sastaće se Ivan Sabanov i Matej Sabanov iz Hrvatske protiv italijanskog dubla Mateo Beretini – Andrea Vavasori.\nPoraz Lajovića, Delbonis ide dalje\nU trećem setu viđen je festival brejkova. Delbonis je silovito krenuo, nakon početnih 1:1 vezao dva brejka i stigao do 4:1, nakon čega je krenula serija oduzetih servisa. Lajović je u trećem setu rivalu prepustio čak tri svoja servisa, dva puta je uspeo i sam da napravi brejk, a poslednu priliku imao je u desetom gemu, kada je nakon dve meč lopte došao do prilike za brejk. Nije uspeo, Delbonis je potom imao još četiri šanse da završi meč, nije uspeo, ali jeste iskoristio petu.\nNa kraju, 6:3, 2:6, 6:4 i kraj za Lajovića na Serbia Openu.\nIdemo! Lajović zaigrao kako zna\nDušan Lajović je za 28 minuta drugog seta stigao do prednosti od 4:1.\nJeste jednom izgubio gem na sopstveni servis, ali je dva puta uspeo da oduzme servis Argentincu i tako napravi značajnu prednost.\nŠteta! Lajović izgubio set\nVelika borba viđena je u prvom setu, a na kraju je on pripao Delbonisu.\nArgentinac je prvi napravio brejk i stigao i do 3:0, a onda je usledio gem za pamćenje na servis Lajovića.\nDugo se igralo, a srpski teniser je uspeo da spasi dve brejk lopte, a osam puta je viđeno izjednačenje!\nNakon toga je uspeo da napravi brejk i smanji na 4:3, ali je Argentinac novim brejkom stigao do seta.\nJapanac prošao dalje\nTaro Danijel izborio je sledeće kolo takmičenja jer je sa 3:6, 6:2, 6:3 savladao Australijanca Džona Milmana.\nJapanac, trenutno 126. teniser sveta, igraće u sledećoj rundi protiv boljeg iz duela Dušana Lajovića i Federika Delbonisa.\nRazigrao se japanski teniser\nDžon Milman je nakon dosta muka osvojio prvi set sa 6:3, a onda je Danijel spremio odgovor u drugom setu.\nNapravio je brejk za 3:1, a onda prednost potvrdio već u sledećem gemu.\nMILLMAN win 1 set validé ✅✅ pic.twitter.com/aJE8vcoNVZ\n— BBC.PRONOS (@PronosBbc) April 22, 2021\nPočeo je prvi meč dana\nVelika borba već u uvodnim gemovima duela Milmana i Danijela. Australijanac je morao da spasava tri brejk lopte, već u trećem gemu, ali je uspeo da povede sa 2:1.\nAslan KaracevDušan LajovićDžon MilmanTaro Danijel


Televizija 24.07.2020 22:04:41\nCME-AKVIZICIJA / Bliži se preuzimanje CME\nPrag (MEDIA EXPRES) / 20. jul 2020. / Central European Media Enterprises (CME) saopštila je da će njena akvizicija od strane češke PPF grupe verovatno biti okončana pre 27. oktobra.\nKako piše Broadband TV News, u saopštenju dostavljenom uz najnovije poslovne rezultate, kompanija dodaje da PPF grupa očekuje da će dobiti potrebno obaveštenje od Evropske komisije u trećem kvartalu.\nNeto prihodi CME u drugom kvartalu iznosili su 135.545.000 dolara ili 26,2% manje nego godinu dana ranije. OIBDA kompanije iznosila je 54.509.000 dolara (-25.7%), a neto prihod 31.102.000 dolara (-29.4%).\n- Naša preduzeća pokazala su znatan stepen otpornosti od kada je pandemija Covid-19 počela da utiče na poslovanje u martu. Uprkos veoma izazovnom okruženju, zadržali smo visoke margine, a novčani tok u prvoj polovini 2020. godine zapravo se povećao u odnosu na prošlu godinu – rekli su Michael Del Nin i Christoph Mainusch, ko-izvršni direktori CME-a, komentarišući rezultate.\n- Iako je pandemija negativno uticala na tržišta oglašavanja u našem regionu, veliki deo pada dogodio se u aprilu i maju, a rezultati u junu pokazuju značajno poboljšanje obrazaca potrošnje. Na osnovu trenutnih rezervacija u julu i avgustu, čini se da se potrošnja vraća na uporedive nivoe viđene u istim periodima 2019. Naša finansijska pozicija ostaje jaka, a mi ćemo i dalje preduzimati proaktivan pristup u odgovoru na nesigurnost koju je stvorila pandemija – dodali su oni.\nCME je prisutan u Bugarskoj, Češkoj, Rumuniji, Slovačkoj i Sloveniji.


UŽAS! EPIDEMIOLOG RADMILO PETROVIĆ DOŠAO DO NEVJEROVATNOG OTKRIĆA: Korona ostaje u vazduhu i 36 sati! Evo šta da uradite – Vijesti 24h\nUŽAS! EPIDEMIOLOG RADMILO PETROVIĆ DOŠAO DO NEVJEROVATNOG OTKRIĆA: Korona ostaje u vazduhu i 36 sati! Evo šta da uradite\nKoronavirus više nije samo kapljična bolest već može da se prenese i vazduhom, a pojedine njegove sasušene čestice ostaju u prostorijama u vazduhu, ali i na površinama i namještaju čak do 36 sati, upozoravaju epidemiolozi.\nEpidemiolog dr Radmilo Petrović kazao je za Kurir da koronavirus jeste primarno kapljična infekcija, ali da se i te kako može preneti vazduhom.\n– Kada neko kija, kašlja, pjeva, hrče i govori glasno, on izbacuje iz respiratornog sistema kapljice raznih virusa i bakterije, pa tako i koronavirusa, koje su obavijene sa sluzi. Tih mikorčestica se izbacuju na 1.000 u jednom kijanju, recimo. One najkrupnije padaju na pod, srednje krupne idu do dva metra i otuda ono insistiranje na fizičkoj distanci od dva metra. Međutim, one najsitnije dugo ostaju u vazduhu, lebde satima i zadržavaju se u prostoriji i do 36 sati – rekao je Petrović za Kurir i objasnio:\n– Vazdušne struje zatim raznose ta kapljična jezgra. Onda neko ko je kašljao ili kijao izađe iz prostorije, a poslije sat-dva ta kapljična jezgra se sasuše i mogu da zaraze svakog sljedećeg ko uđe i udahne ih. Nakon više sati, sedimentiraju na ravne površine, stolove, nameštaj, stolice i tu žive i do 24 sata, dok na drvenim površinama žive i 36 sati, a na jednoj čaši i do 30 sati. Svako ko to dotakne može da se zarazi. Virus je toliko rasprostranjen i sve je potencijalni izvor zaraze. Jedini način da se zaštitimo je da nosimo maske i da često peremo ruke, kad god dodirujemo nešto nepoznato ili gdje nismo sigurni da je sve dezinfikovano. Ne savjetujem paljenje centralnih klima kako virus još više ne bi cirkulisao.\nEpidemiolog i član kriznog štaba prof. dr Branislav Tidorović kazao je da koronavirus više nije respiratorna već je sistemska bolest.\n– Pred sobom imamo neprijatelja koji nije nevidljiv, vidljiv je on, i te kako. Prvo je bilo naznaka da se virus prenosi kapljičnim putem, da na razdaljini od metar i po pada dole zbog težine. Sada imamo još jednu informaciju, a to je da se virus prenosi i vazduhom. E, sada ne znamo šta je to što ga podiže, da li je strujanje vazduha u pitanju, poput vjetra, ili kada uključimo klima-uređaj. Pratimo svakodnevno istraživanja u svetu i iz dana u dan saznajemo nešto novo – rekao je dr Tiodorović i dodao da je ovo treći pik.\nPrema njegovim riječima, ako nema okupljanja i ako se poštuju mjere koje sada važe za celu Srbiju, u toku nedjelje možemo se nadati da će početi stišavanje.\n– Što se tiče prenosa vazduhom, mi sve vrijeme pričamo da se radi o kapljičnoj infekciji, što znači da se prenosi sitnim kapljicama koje se nalaze u vazduhu. Sve vrijeme pričamo o vazdušnom tipu prenosa – rekao je direktor Infektivne klinike dr Goran Stevanović.\nKoronavirus koji Svjetska zdravstvena organizacija naziva neprijateljem broj jedan u svijetu danas nije isti onaj virus koji se pojavio u Kini posljednjih dana 2019. godine. Naučnici širom svijeta bilježe hiljade mutacija ili promena u genetskom kodu virusa, a dosad je izdvojen samo jedan koji vjerovatno mijenja ponašanje, piše BBC. Jedina značajna mutacija, nazvana D614G, pojavila se nakon početka epidemije u Vuhanu, verovatno u Italiji, i sada se bilježi u čak 97 odsto uzoraka širom sveta. Mutacija koja se pojavila postala je rasprostranjena zato što se dogodila u ranoj fazi širenja virusa, a ta je pojava poznata pod nazivom “efekat osnivača”. Postoje indirektni dokazi da mutacija čini da se koronavirus više prenosi kod ljudi, a dvije studije ukazuju da pacijenti koji su oboleli od mutirane verzije koronavirusa imaju veće količine virusa u uzorcima brisa, što bi moglo da upućuje da su zarazniji za druge.\nLEPI MIĆA OTKRIO, EVO S KIM JE BILA IVA: Pred hiljadama gledalaca REKAO NJEGOVO IME! SVI GA DOBRO ZNATE! Muk u studiju\nEVO GDJE JE MARKO ODVEO LUNU, KRIO JE OVO OD SVIH: Konačno objavio sliku! ĐOGANIJEVA ĆE POLUDJETI KAD SAZNA ŠTA JE OVO MJESTO


POMORAC SA “BUDVE” STIGAO U BAR: Nemačka oslobodila pritvorenog člana posade broda u kojem je nađeno pola tone kokaina | Novosti.rs\nPOMORAC SA “BUDVE” STIGAO U BAR: Nemačka oslobodila pritvorenog člana posade broda u kojem je nađeno pola tone kokaina\n02. 11. 2020. u 10:52\nNakon šest meseci provedenih u nemačkom pritvoru, pomorac iz Bara Mladen Radulović, koji je uhapšen zbog sumnje da je švercovao 500 kilograma kokaina, oslobođen je. U nedelju uveče stigao je u Crnu Goru\nBrod "Budva" / Foto BOKANEWS\nRadulovićevi advokati su potvrdili da je pušten iz nemačkog pritvora u kojem je proveo šest meseci, zbog optužbi da je umešan u šverc pola tone kokaina zaplenjenog na brodu “Budva”, početkom maja 2020. godine u Hamburgu.\n- U okviru međunarodne akcije, koju su, uz učešće i podršku agenata američke DEA i policije iz Velike Britanije, Portugala, Španije, Nemačke i Holandije, koordinisale crnogorske sigurnosne vlasti, zaplenjen je u maju 2020. godine u nemačkoj luci Hamburg brod „Budva“ koji je plovio pod crnogorskom zastavom. Prilikom pretrage broda od strane više specijalnih jedinica pronađeno je pola tone kokaina. Pomorac Mladen Radulović iz Bara uhapšen je kao jedini član crnogorske posade zbog sumnje za neovlašćen uvoz opojnih droga i nedozvoljene trgovine opojnim drogama. Danas možemo objaviti da se pomorac Mladen Radulović nakon skoro šest meseci pritvora vratio u Crnu Goru - saopštili su iz njegovog pravnog tima.\nZa vreme pritvora Radulović se pozivao na svoje pravo na ćutanje sve dok nije pušten.\n12. 08. 2020. u 08:25\n„NOVOSTI” OTKRIVAJU: Put Balkana otišlo 25.055 kontejnera sa kokainom! (MAPA+FOTO)\n02. 08. 2020. u 09:00\n- Ni u jednom trenutku nije bilo saradnje s istražnim telima. Branitelj Radulovića, advokat Sebastian Bril, advokatska kancelarija dr Botner, uspeo je uz podršku Damira Rodića u jednom sveobuhvatnom izlaganju otkriti brojne istražne greške i protivrečnosti. Sud u Hamburgu je potom morao utvrditi da protiv ovog pomorca zapravo ne postoji sumnja. Nalog za hapšenje morao je biti poništen. Pošto je bio greškom zatvoren, ima pravo i na odštetu od nemačke države - piše u saopštenju.\nRadulović je uhapšen 2. maja, kasno uveče, nakon što su nemački policajci pretresli brod koji je pod crnogorskom zastavom uplovio u hamburšku luku. Osim njega, na brodu u vlasništvu “Barske plovidbe” bila su još 22 člana crnogorske posade.\nAkcija “Budva” počela je u martu, kada je, prema saznanjima crnogorske policije, dogovoreno da će kokain vredan oko 20 miliona evra biti istovaren u Hamburgu.\nBrod "Budva" šverc kokaina hamburg Kokain